Novagazeta, Author at Novagaszeta.rs - Stranica 38 od 86\nSB UN o Kosmetu: Oprečni stavovi „najmoćnijih“\nAmbasadori pet stalnih članica SB UN izneli su različite stavove o odluci Prištine da transformiše Kosovske bezbednosne snage u oružane snage. Dok su Velika Britanija i SAD navele da ta odluka Prištine nije protivna pravu, Rusija je ocenila da je reč o bezakonju. Ambasador Rusije pri UN Vasilij Nebenzja rekao je da odluka Skupštine Kosova o […]\nPoznat je sastav nove Vlade RS, koja i dalje ima 16 ministarstava, iako su neka od njih reorganizovana. Na čelu Ministarstva energetike i rudarstva, iako reorganizovanom, ostaće lider socijalistaPetar Đokić. Ministar za prostorno uređenje, građevinarstvo i ekologiju vodiće i daljeSrebrenka Golić (SNSD), Ministarstvo saobraćaja i veza Neđo Trninić (DNS), Ministarstvo za evropske integracije i međunarodnu […]\nSvetski priznat ekspert za Aušvic, dr Gideon Grajf, predao je reditelju Emiru Kusturici dokumentaciju u kojoj su, između ostalog, izneti i detalji o strašnoj sudbini rođaka Nikole Tesle i Teodora Hercla koji su stradali u ustaškom logoru Jasenovac, piše „Politika“. Povod za to je novi projekat Kusturice koji bi režirao igrani film o Jasenovcu u […]\nZbog fiktivnog tehničkog pregleda, bez prisustva i testiranja vozila, zbog deklarisanja neispravnog vozila ispravnim te zbog neprisustvovanja stručnih lica kontroli, u toku 2018. godine izrečena je privremena zabrana rada za 15 stanica tehničkog pregleda u RS, potvrdili su u Inspektoratu RS. „Republička saobraćajna inspekcija u ovoj godini izvršila je 299 kontrola stanica tehničkog pregleda, u […]\nPrethodno 1 … 37 38 39 … 86 Sledeće


Foto: N.N. | Stari most koji povezuje Priječane i Trn u novom ruhu\nBojana Kljajić 22.01.2019 07:10\n"Obnova mosta je završena oko Nove godine, ali se čekalo na njegovo ispitivanje, koje je obavljeno u četvrtak, tako da je most otvoren u subotu", rekla je Kovačevićeva.\nOvaj most je od velikog značaja za stanovnike ova dva naselja, pogotovo za učenike koji žive u Priječanima, a koji su ovaj most koristili da bi kraćim putem došli do OŠ "Desanka Maksimović" u naselju Trn.\nDok je trajala sanacija mosta roditelji učenika morali su da plaćuju po 25 KM mjesečno za prevoz, što znači da su u toku ova četiri mjeseca morali da odvoje 100 KM po učeniku.\nSanja Nikolić iz Priječana, majka dječaka koji ide u školu u Trn, kazala je da je dio djece prvi dan škole u drugom polugodištu otišao organizovanim prevozom, a drugi dio pješke preko mosta.\n"Vjerujem da će djeca u školu nastaviti da idu pješke preko mosta, kao što je bio slučaj prije sanacije", rekla je ona.\nDodala je da će roditelji čija djeca u školu nastave da idu organizovanim prevozom za januar, tačnije za devet dana, morati da odvoje po 10 KM za prevoz.\n"Vijest da je most pušten u upotrebu mnogo nas je obradovala, jer sam dok je trajala njegova obnova morao ići okolnim putem da bih došao do radnog mjesta", rekao je Goran K., mještanin naselja Priječani.\nSaobraćaj na ovom mostu je obustavljen početkom septembra, tačnije početkom školske godine, kada su krenuli pripremni radovi, a zvanični radovi počeli su 19. septembra prošle godine.\n"Urađeno je čišćenje mosta od korozije, antikorozivna zaštita i postavljene su metalne talpe. Radove, čija je vrijednost veća od 380.000 KM, izvodila je firma 'Niskogradnja' d.o.o.", kazala je Kovačevićeva.\nmost Priječani Trn\nRadojičić: Kočićevo djelo i ideje žive u narodu\nUskoro izgradnja saobraćajnice od Lauša do Paprikovca\nOdržana treća turistička regata\nZbog nesavjesnih vozača, blokiran prolaz "Banj busa"\nCivilna zaštita proširuje kanale u potkozarskim selima\nPokvarena hrana napisala 66 kazni u Banjaluci


ministarstvo uprave i lokalne samouprave rs\nVladi RS važniji muzičari i kolekcionari od invalida\n02.12.2019. / 15:24\nBANJALUKA – Ministarstvo uprave i lokalne samouprave RS dodjelilo je više od 90 hiljada maraka fondacijama i udruženjima, od čega je za muzičke i sportske događaje i kolekcionarima dodijeljeno skoro 20.000 KM, dok je za dva udruženja oboljelih i invalida\nInicijalna podrška na određena zakonska rješenja\n17.04.2013. / 19:13\nBANJALUKA, Ministar uprave i lokalne samouprave Republike Srpske Lejla Rešić najavila je da će sljedeće sedmice Narodna skupština Republike Srpske razmatrati određena zakonska rješenja o kojima je danas bilo riječi na sjednici Predsjedništva Saveza opština i gradova Srpske, a za\nSutra startuje ”Sistem 48”\n17.04.2013. / 18:37\nKOTOR VAROŠ, U Administrativnoj službi Kotor Varoša danas je prezentovan projekat “Sistem 48” u okviru kojeg će građanima biti omogućeno da u roku od 48 časova dobiju informaciju o dinamici rješavanja zahtjeva, koje su dostavili opštinskoj upravi ili javnim preduzećima\nPodrška Projektu integrisanog lokalnog razvoja\n16.10.2012. / 17:14\nBANJALUKA, Vlada Republike Srpske podržala je drugu fazu Projekta integrisanog lokalnog razvoja s ciljem dalje konsolidacije sistema strateškog planiranja na lokalnom nivou, saopšteno je iz Ministarstva uprave i lokalne samouprave Srpske.\nRešićeva sutra u Osmacima i Milićima\n09.04.2012. / 12:03\nBANJALUKA, Ministar uprave i lokalne samouprave Republike Srpske Lejla Rešić posjetiće sutra opštine Osmaci i Milići.\nTri avio kompanije uvele obavezno nošenje FFP2 maski\nNajava događaja za utorak, 26. januar 2021. godine


Zajednički iftar članova BZK ”Preporod”Zenica i štićenika JU “Dom i porodica” - Zenicablog\nZajednički iftar članova BZK ”Preporod”Zenica i štićenika JU “Dom i porodica”\nZajednički iftar članova BZK ”Preporod”Zenica i štićenika JU “Dom i porodica” – Bošnjačka zajednica kulture “Preporod” Zenica, u saradnji sa JU “Dom – porodica”Zenica, priprema zajednički iftar u prostorijama JU”Dom – porodica” Zenica.\nU toku mjeseca Ramazana, BZK”Preporod”Zenica i JU “Dom i porodica” dogovorili su se da ostvare saradnju i da početak te saradnje bude pripremanje zajedničkog iftara sa štićenicima JU”Dom – porodica”.\nU okviru ovog projekta učestvuje 12 članova BZK”Preporoda” i štićenika JU”Dom -porodica” .Pripremanje zajedničkog iftara podrazumijeva zajedničko pravljenje i priprermanje tradicionalnih bosanskih jela,te zajednički iftar svih učesnika.Na iftarskoj sofri naći će se supa,tirit pita, sirnica,burek, piletina, kolači, šerbe, voće i neizbježna topa.\nCilj ove saradnje je da se ,prije svega, štićenicima JU “Dom i porodica” dočara značaj zajedničkog iftara u mjesecu Ramazanu, te način na koji se u jednoj porodici priprema iftar,kao i to da se članovi BZK”Preporoda”Zenica i štićenici JU “Dom i porodica” upoznaju ,zbliže i dogovore dalje aktivnosti.\nČetvrtak, 31.5.2018.godine u JU “Dom – porodica”.\nTagoviaktivnost djeca jela ju dom porodica pravljenje preporod ramazan štićenici Zajednički iftar zenica


10 najboljih hotela sa bazenom u Lefkadi - TripAdvisor\nHoteli sa bazenom - Lefkada, Grčka\nHoteli sa bazenom - Lefkada\n184 od 558 objekata odgovaraju vašim filterima. Obriši sve filtere\nBr. 1 od 184 – objekti sa najboljim odnosom cena/kvalitet – Hoteli sa bazenom - Lefkada\nBr. 2 od 184 – objekti sa najboljim odnosom cena/kvalitet – Hoteli sa bazenom - Lefkada\nBr. 3 od 184 – objekti sa najboljim odnosom cena/kvalitet – Hoteli sa bazenom - Lefkada\nBr. 4 od 184 – objekti sa najboljim odnosom cena/kvalitet – Hoteli sa bazenom - Lefkada


Liplje: Roditelji učenika bošnjačke nacionalnosti najavljuju bojkot nastave - Klik Jajce\nLiplje: Roditelji učenika bošnjačke nacionalnosti najavljuju bojkot nastave\nRoditelji učenika bošnjačke nacionalnosti koji pohađaju Osnovnu školu “Sveti Sava”, područna škole Liplje, kazali su da će bojkotovati nastavu ukoliko do 30. septembra ne dođe do rješavanja problema.\nOni su danas su organizirali sastanak zbog nerješavanja problema sa izučavanjem jezika, a ishodom su, kažu, razočarani.\nNaime, sastanku nisu prisustvovali pozvani predstavnici sa državnog nivoa i nadleznih institucija.\nPozivu se odazvao direktor škole i predstavnici OHR-a i OSCE-a.\nRoditelji su tražili od direktora škole da u roku od 15 dana dostave u pisanoj formi odgovor na pitanje po kom osnovu su djeca do 2019. učila Bosanski jezik, a od tada Jezik bošnjačkog naroda.\nPodsjetimo, sedmero učenika bošnjačke nacionalnosti područne Osnovne škole “Sveti Sava” u Liplju kod Zvornika, na istoku Bosne i Hercegovine, privremeno su se vratili u školske klupe u srijedu (8. septembar) nakon bojkota nastave jer im u matičnim knjigama, prema zahtjevima roditelja, nije upisan bosanski jezik.\nOdluku o pohađanju nastave donijeli su roditelji učenika nakon sastanka sa predstavnicima misije Organizacije za sigurnost i saradnju u Evropi (OSCE).\nPrethodni dan Ministarstvo prosvjete Republike Srpske donijelo je odluku u kojoj se navodi kako je učenicima Područnog odjeljenja Liplje Osnovne škole “Sveti Sava”, kao i svim drugim učenicima bošnjačke i hrvatske nacionalnosti u Republici Srpskoj, “omogućeno izučavanje maternjeg jezika prema nekom od nastavnih planova i programa koji se primjenjuju u Federaciji BiH”.\nThe post Liplje: Roditelji učenika bošnjačke nacionalnosti najavljuju bojkot nastave appeared first on Jajce Online.\nJajce Online 11/07/2020\nUnited dominirao i propuštao prilike, Sevilla kreirala preokret i plasirala se u finale\nJajce Online 16/08/2020\nUdar tajfuna Hagibis: Preventivno odgođene kvalifikacije za Veliku nag…


Danilović: "Ponosan sam, sve će biti na visokom nivou" - Sportske.net\nDanilović: "Ponosan sam, sve će biti na visokom nivou"\nPredsednik Košarkaškog saveza Srbije (KSS) Predrag Danilović rekao je danas da je ponosan što je Srbija dobila organizaciju Evropskog prvenstva za košarkašice 2019. godine i da je uveren da će sve biti obavljeno na visokom nivou.\nSrbija i Letonija će biti domaćini Evropskog prvenstva za košarkašice 2019. godine, odlučila je danas u Pragu Medjunarodna košarkaška federacija (Fiba).\nUtakmice dve grupe igraće se u Nišu i Zrenjaninu, a druge dve grupe će se igrati u Letoniji. Završnica Evropskog prvenstva igraće se u Beogradu.\nSrbiju je na prezentaciji i sastanku Borda Fibe u Pragu predstavljao predsednik KSS Predrag Danilović, a u delegaciji su bili potpredsednica KSS-a za žensku košarku Ana Joković, generalni sekretar Dejan Tomašević i članica tima za prezentaciju Magdalena Kokić.\nDanilović je zahvalio svima koji su radili u Savezu prethodnih godina i odao priznanje funkcionerima Fibe Zoranu Radoviću i Dejanu Bodirogi s kojima je pripremao prezentaciju. Takodje je zahvalio i Vladi Srbije i Ministarstvu omladine i sporta i rekao da bez njihove velike pomoći i garancije sve ovo ne bi moglo da se ostvari.\n"To nisu priče za malu decu ili floskule, nego su ozbiljne stvari. Što je carevo, treba da se da caru. Veoma sam ponosan na naš Savez i našu zemlju, imamo dovoljno vremena da sve uradimo kako treba i siguran sam da će Evropsko prvenstvo 2019. biti na visokom nivou", rekao je Danilović, saopštio je KSS.\nKonkurenti Srbiji za domaćinstvo bili su Rusija, Letonija i Izrael. Srbija je pre dve godine bila jedan od kandidata za domaćina Evropskog prvenstva 2017. godine za košarkašice, ali se Fiba tada odlučila za Češku.Potpredsednica KSS-a za žensku košarku Ana Joković zahvalila je svima koji su dobro spremili prezentaciju i rekla da je dobijanje organizacije EP odlična vest za žensku srpsku košarku.\n"Iako smo izgubili od Češke u trci za domaćinstvo turnira 2017, Dragan Djilas je, dok je bio predsednik KSS-a, predložio kandidaturu Srbije za EP 2019. godine. Ovo je odlična vest za našu reprezentaciju i celokupnu žensku košarku u Srbiji, jer nećemo igrati kvalifikacije. To znači da će biti dovoljno vremena da se ekipa odmori i da bude spremna za sve izazove na prvenstvu", navela je Jokovićeva.\nGeneralni sekretar KSS-a Dejan Tomašević rekao je da su košarkašice najzaslužnije što će se Evropsko prvenstvo 2019. godine održati u Srbiji.\n"Ovo nije pobeda samo ljudi iz KSS-a, tu na prvom mestu mislim da su najzaslužnije devojke koje su fantastičnim rezultatima u poslednje vreme skrenule pažnju na sebe i Srbiju, kao zemlju ženske košarke. Ovo je velika stvar. U trenutku kada smo imali nesreću da ženska reprezentacija prodje kako je prošla, za dve godine ćemo biti domaćini Evropskog prvenstva i siguran sam da ćemo tada biti mnogo spremniji", rekao je Tomašević.\nOn je dodao da od ponedeljka počinje priprema Evropskog prvenstva, a da je KSS izabrao gradove koji su već iskusni u organizaciji velikih takmičenja.\n"Ovakvi dogadjaji su sve zahtevniji i nadam se da ćemo za dve godine uspeti da se dovoljno dobro pripremimo. Hvala i Nataši Kovačević, koja će biti promoter ovog EP i koja je bila naše iznenadjenje, i ona je uz Predraga Danilovića uradila prezentaciju. Ona je sjajan primer kako nikada ne treba odustati, a Srbi su poznati po tome da nikada ne odustaju", rekao je Tomašević.


Reprezentacija Srbije | 491. strana | Forum Krstarice\nFirst Prethodna 491 od 492\n12.03.2020 u 17.26 - Reprezentacija Srbije\nFSS vraća novac za kupljene ulaznice za utakmicu u Oslu\nFudbalski savez Srbije (FSS) pozvao je danas navijače koji su kupili ulaznice za utakmicu polufinala baraža Lige nacija u Oslu sa Norveškom da dodju po svoj novac.\nUtakmica Norveške i Srbije će se igrati 26. marta u Oslu bez prisustva publike zbog pandemije korona virusa.\nFSS je pozvao sve koji su kupili ulaznice za tu utakmicu da dodju u prostorije Saveza na Terazijama 35 i podignu novac.\nSavez je zahvalio svim navijačima na podršci reprezentaciji na putu do Evropskog prvenstva.\n12.03.2020 u 17.28 - Reprezentacija Srbije\nNajnovija vest iz FSS, čeka se zvanična potvrda, ali izgleda da je izvesno!\nŠirom sveta otkazuju se sportski događaji zbog pandemije koronavirusa, ali još nema zvanične odluke u vezi odigravanja baraža Lige nacija.\nU polufinalu tog takmičenja reprezentacija Srbije bi 26. marta trebalo da odigra meč u Oslu protiv Norveške, i to pred praznim tribinama.\nAli, posle najnovijeg stopiranja takmičenja i u Ligi šampiona, i Ligi Evrope, sve je izvesnije da neće biti ni baraža Lige nacija u predviđenom terminu.\nTo je ovog popodneva u emisiji ''24 časa'' na TV Pink najavio i predsednik Medicinske komisije Fudbalskog saveza Srbije prof dr Miljko Ristić.\n''Ja imam najnoviju vest iz FSS-a. Ona nije zvanično potvrđena, ali verovatno se ta utakmica neće odigrati, odložiće se. U toku dana naši čelnici treba da se sastanu i komuniciraju sa čelnicima FS Norveške i posle tog razgovora će biti odlučeno da li će se utakmica igrati, ili ne. Lično mislim da utakmice bez publike nemaju smisla i verovatno je da se ova utakmica neće odigrati'', objasnio je Ristić.\nAli, u slučaju da se donese odluka meč ipak odigra, pod posebnom pažnjom bili bi naši reprezentativci koji nastupaju u Italiji.\n''Ja nisam u kontaktu sa njima, ali jesu čelnici FSS. Iz Italije bi trebalo da dođe 7-8 igrača, i to baš iz klubova koji su u centru epidemije. Ljudima iz tih ugroženih područja se vraćaju sa granice, ali ovde bi se napravio izuzetak, uzela bi im se krv na analizu i ako budu pozitivni na koronavirus, biće smešteni u karantin'', naglasio je Ristić.\nDakle, do kraja dana čekamo da se iz FSS i zvanično oglase posle razgovora sa kolegama iz Norveške.\n12.03.2020 u 19.44 - Reprezentacija Srbije\nKo ima manje zarazenih od Korone ici ce na Euro, najveca sansa za Tumbine orlove da se plasiraju i neutralisu ubojitog Halanda.\n12.03.2020 u 19.58 - Reprezentacija Srbije\nJel ovo mislis na Srbija vs Norveska ili uopsteno ?\n12.03.2020 u 19.59 - Reprezentacija Srbije\nNa baraz generalno, za sve koji ucestvuju.\n12.03.2020 u 23.00 - Reprezentacija Srbije\nOdlozili EP do 2021 najverovatnije .. videcemo\n13.03.2020 u 00.33 - Reprezentacija Srbije\nA taman nas krenulo, mogli da uzmemo Euro.\n13.03.2020 u 00.36 - Reprezentacija Srbije\n... jedino nam je ta titula nedostajala\n13.03.2020 u 00.53 - Reprezentacija Srbije\nPolako, Tumba sprema tim koji ce prvo pokoriti Evropu pa onda i svet.\nReactions: Petar_Petrovic i Truman\n13.03.2020 u 04.32 - Reprezentacija Srbije\nJel onako kao sto je "sredio" djetice ?\n13.03.2020 u 10.15 - Reprezentacija Srbije\nTako i jos deset puta bolje.\n13.03.2020 u 17.19 - Reprezentacija Srbije\nAjd bas da vidimo sta covek moze da uradi\n13.03.2020 u 17.24 - Reprezentacija Srbije\n3-0 za orlove, Halande gledaj Euro preko tv-a kako Srbija hara do kraja.\nNorvežane ne zanima odluka UEFA: Ne planiramo da igramo sa Srbijom\n13.03.2020 u 17.34 - Reprezentacija Srbije\nSad da su nasi pametni, kao sto nisu, i da kazu "Mi hocemo da igramo" i da UEFA kazni norvezane ... bilo bi idealno\n13.03.2020 u 18.01 - Reprezentacija Srbije\nI ova opcija na stolu, Srbiju mogu da eliminišu sa EP u fudbalu?! Valjda će biti zdravog razuma...\nKako smo i pisali, u utorak će biti održana konferencija članica UEFA, ali i vodećih klubova, kako bi se razmatrala sudbina EP 2020. koje će teško biti odigrano u predstojećem terminu u junu.\nŠampionati staju, slede konsultacije, najlogičnija je odluka da prvenstvo bude odloženo za godinu dana, ali tu postoje određeni problemi preklapanja sa drugim takmičenjima, odnosno prvom Mundijalu za klubove.\nUEFA razmatra nekoliko opcija, recimo što se evropskih takmičenja tiće da bude odigran po jedan meč, umesto dva u narednim fazama do kraja takmičenja, kada bude kompletirana osmina finala. Ali, nemoguće je kompletirati osminu finala, jer je ostalo da se odigraju još četiri meča, što u ovom trenutku nije moguće u Ligi šampiona, ali ni u LE, gde su neki mečevi odloženi već juče.\nNa stolu će biti radikalni predlozi, kako pišu engleski mediji poput onog da se broj učesnika na šampionatu Evrope smanji, odnosno da ne budu odigrani baraži, što bi značilo da će Srbija, zajednom sa Norveškom, Škotskom, Severnom i Republikom Irskom i ostalim učesnicama biti eliminisana bez borbe.\nJasno, ovome će se naša federacija ali i ostale žestoko suprotstaviti, pominjemo da bi to bila radikalna akcija, ali znajući šta se sve dešavalo u prošlosti od UEFA nas ništa ne bi čudilo. Osim pomenutih reprezentacija, u slučaju da se ovaj presedan desi, ne bi igrali ni Slovaci, Izrael, Gruzija, Belorusija, Bugari, Mađari i takozvano Kosovo.\nIpak, kako rekosmo, iako je na stolu, ovo je baš radikalna opcija i ne bi imala nikakvog opravdanja...\n13.03.2020 u 18.59 - Reprezentacija Srbije\nBuse nas kao 92 samo da ne osvojimo Euro.\n13.03.2020 u 20.49 - Reprezentacija Srbije\nSada više i nema dileme, Norvežani neće na teren!\nFudbalski savez Norveške je objavio informaciju da će slušati savete Vlade te države i da neće igrati utakmicu protiv Srbije.\nUtakmica zvanično nije otkazana, a očekuje se u utorak od UEFA da to bude i zvanično.\n"Savez je lojalan vlasti i njenim odlukama i ograničenjima i takođe ima odgovornost prema situaciji u državi. Zato je sva aktivnost Saveza za april otkazana još u utorak ujutru. To se takođe odnosi na meč sa Srbijom 26. marta. To je datum kada su zabranjene sve sportske aktivnosti u Norveškoj", kažu u norveškom savezu.\nJoš jednom su pojasnili da ne planiraju da izlaze na teren.\n"To znači da ne planiramo meč na Ulevalu tog dana. Informisali smo UEFA o tome uz preporuku norveških vlasti. Produžetak obaveznog karantina znači i da će svi igrači koji dođu u Norvešku biti u karantinu 14 dana i da će biti u karantinu na dan utakmice. Savez ne odlučuje o tome da li će meč sa Srbijom biti otkazan ili odložen. To ćemo znati posle telefonske sednice UEFA 17. marta", kažu Norvežani.\nE sad da vidimo sta ce UEFA da uradi povodom ovoga. Znaci sta su ovi umislili da su ... strasno\n13.03.2020 u 21.15 - Reprezentacija Srbije\nFudbalska Srbija i svet u soku.\n"Novosti saznaju": Kokeza na Infektivnoj klinici, zaražen virusom korona\n13.03.2020 u 21.18 - Reprezentacija Srbije\n13.03.2020 u 21.19 - Reprezentacija Srbije\nUkradoh ekskluzivu, pardon. Ali ipak je o legendi Slavisi rec.\n13.03.2020 u 21.28 - Reprezentacija Srbije\nOprastam ... samo zato sto je rec o Slavisi\n26.03.2020 u 09.02 - Reprezentacija Srbije\nŠteta.. ipak smo mi evropski brazilci jer je naša reprezentacija osvajala... ovaj osvojila, uf nikako da se setim ... ustvari nikad ništa al nema veze mi smo evropski brazilci\n13.04.2020 u 14.19 - Reprezentacija Srbije\nSrpski fudbal velikog srca, FSS prikupio 30 miliona za borbu protiv pandemije!\nPlemenit gest ako se zna da su i čelnici te organizacije sami bili oboleli od koronavirusa.\n13.04.2020 u 14.20 - Reprezentacija Srbije\nPlan je zbog toga sledeći, odbili su da igraju u septembru polufinale, taj termin bi iskoristili za jedan prijateljski meč, da bi u oktobru igrali polufinale i onda u novembru odlučujući meč za plasman na završni turnir koji je odložen za godinu dana.\n16.04.2020 u 14.11 - Reprezentacija Srbije\nReprezentacija Srbije i dalje čeka odluku UEFA kada će odigrati polufinale baraža za odlazak na EURO koji je pomeren za 2021.\nKada je meč sa Norveškom u pitanju, govorilo se o oktobru, ali sada je stigao predlog FIFA da se sve reprezentativne utakmice otkažu do marta 2021. godine.\n"Mislim da je neizvodljivo da reprezentacije igraju do kraja ove godine. Najveći problem su putovanja i razne mere bezbednosti koje postoje u raznim zemljama. Najvažnije je da se domaća prvenstva dovedu do kraja. Septembar i dalje stoji u kalendaru kao termin za reprezentacije, ali usuđujem se da kažem da ne verujem da će tih utakmica biti. Mislim da je mart 2021. godine najprihvatljivije rešenje", smatra potpredsednik FIFA Viktor Montaljani.\nIako bi se nastavak ove sezone najverovatnije odigrao bez prisustva publike, to ne bi trebalo da bude slučaj i kada su pitanju utakmice reprezentacije.\n"Kada i dobijemo zeleno svetlo za nastavak sezone, siguran sam da se neće igrati sa navijačima na tribinama. Bio bi preveliki rizik. Do toga će se doći postepeno, kako se društvo bude vraćalo u normalu", rekao je Montaljani koji ujedno obavlja funkciju i predsednika KONKAKAF.


Zvanje samostalnog savetnika za republički inspektori | Paragraf vesti\nMinistar državne uprave i lokalne samouprave Branko Ružić rekao je da su inspektorima na lokalu u 94 opštine povećane plate za do 20 odsto i najavio da će u narednim danima predložiti izmenu uredbe, kako bi republički inspektori dobili zvanje samostalnog savetnika, što će značiti veći koeficijent i veću platu.\n"Pokazali smo na konkretnoj reformi kakve rezultate dobijamo kada udružimo stavove privrednika, iskustva inspektora, kapacitete i volju Vlade Republike Srbije i razumevanje građana", rekao je Ružić i zahvalio inspektorima na spremnosti da prihvate da je ova reforma dobra za njih.\n"Uspeli smo da obezbedimo više obuka za vas. Prošle godine 354 inspektora prošla su obuke po programu koji je usvojila koordinaciona komisija, a ove godine očekujemo da Nacionalna akademija ovaj broj realizovanih obuka udvostruči", rekao je on.\n"Uspeli smo da obezbedimo da Vlada usvoji i Akcioni plan za suzbijanje sive ekonomije i osvestimo značaj inspekcija u toj borbi, ali i obavežemo se na povećanje broja inspektora i opremanje inspekcija", dodao je ministar.\n"Srbija ima nešto preko 4.000 inspektora, a potrebno nam je da se najmanje 1.300 inspektora zaposli, posebno u Poreskoj upravi, Tržišnoj, Poljoprivrednoj, Veterinarskoj, Zdravstvenoj, gotovo u svakoj od 43 inspekcija koliko ih ima danas, i u gotovo svakom okrugu", ukazao je ministar Ružić i dodao da je analiza pokazala i nedostatak vozila za inspektore i ostalih sredstava za rad.\nPoređenjem sa EU, kako je naveo, Srbija ima četiri puta manje inspektora, a to se najviše osetiti na lokalu.\n"Baš zbog toga što smo sada svesni sa čime raspolažemo, idemo još žustrije da se borimo za bolje sutra", rekao je on.\n"Izradom standarda dobre inspekcijske prakse na lokalu podstaći ćemo opštine i gradove da urede svoje inspekcije na način kakav one u našem društvu zavređuju", rekao je Ružić.\n"Započeli smo i kampanju promocije posla inspektora, kako bismo promenili percepciju javnosti o onome što radite i poboljšali vaš ugled koji trenutno nije u ravni sa onim što radite i sa čim se suočavate. Verujem iskreno da većim informisanjem građana o tome šta radite, o rezultatima vašeg posla, značaju za bolje društvo koje svi gradimo, možemo i promeniti imidž inspektora", istakao je ministar.


On je novinare podsetio da su lokalne vlasti juče saopštile da je pri udaru uragana na Bahamima poginulo 45 ljudi.\nEvakuisano stanovništvo, zvaničnici i spasioci očekuju da bi broj žrtava mogao dodatno porasti, jer je u toku izvlačenje tela ispod ruševina u naseljenom delu grada Marš Harbur na ostrvu Abako.\n"Dorijan" je doneo vetrove brzine do 320 kilometara na čas i bio je najsnažniji uragan u istoriji Bahama i jedan od najsnažnijih uragana na Karipskim ostrvima.\nIz Svetskog programa za hranu saopšteno je da su hrana i sklonište potrebni za oko 70.000 ljudi.\nPrema procenama privatnih prognostičara, na Karipskim ostrvima je oštećena ili uništena imovina koja je osigurana na ukupnu vrednost od oko tri milijarde dolara.


Analiza DNK mumija otkriva da su drevni Egipćani usko povezani s bliskoistočnim i evropskim populacijama, a ne afričkim -- Tajna povijest -- Sott.net\nAnaliza DNK mumija otkriva da su drevni Egipćani usko povezani s bliskoistočnim i evropskim populacijama, a ne afričkim\nSre, 24 Sij 2018 00:00 UTC\nNaučnici koji su analizirali drevnu DNK iz egipatskih mumija su otkrili da oni pretežno dele gene sa ljudima iz Evrope, a ne Afrike, kako se ranije verovalo.\nPrva ovakva studija na mumijama koje datiraju od 1400-te godine pre nove ere do 400-te godine posle nove ere, otkrila je da su Egipćani bili blisko povezani sa populacijama u Levantu - sadašnjom Turskom, Jordanom, Sirijom, Libanom i Izraelom.\nOni su takođe genetski slični neolitskoj populaciji sa Anatolijskog poluostrva i iz Evrope. Jednostavno rečeno, Egipćani su bili u povezani sa Persijancima, Rimom i Grčkom, gde su svi bili beli evropski ljudi.\nOva revolucionarna studija je koristila nedavne napretke u tehnikama sekvenciranja DNK kako bi bliže ispitali genetiku mumija.\nStudija, objavljena u "Nature Communications", otkrila je da savremeni Egipćani, koji su zapravo samo arapski napadači, više zajedničkog porekla imaju sa podsaharskim Afrikancima nego što su to imali drevni Egipćani.\nPodaci pokazuju da savremeni Egipćani, na nuklearnom nivou, dele oko 8 odsto više predaka sa podsaharskim Afrikancima nego sa drevnim Egipćanima.\nEgipat je obećavajuća lokacija za proučavanje drevnih populacija, jer je on bio svetski trgovački centar.\nTo je verovatno razlog zašto su drevni Egipćani imali tako raznovrsno genetsko nasleđe, rekli su autori sa Univerziteta u Tibingenu i sa Maks Plank Instituta za nauku ljudske istorije u Jeni.\n"Istorija stanovništva Egipta je kompleksna zato što se on nalazi na prolazu do afričkog kontinenta i pretrpeo je mnogo istorijskih preokreta", rekao je za MailOnline direktor za nauku ljudske istorije na Maks Planku i vodeći autor studije, profesor Johanes Kraus.\n"Drevnim Egiptom u prvom milenijumu pre nove ere je dominiralo mnogo stranih sila."\nOvo istraživanje tima je uključivalo otkrivanje genetske istorije Egipćana upoređivanjem uzoraka DNK uzetih i od savremenih i od drevnih ljudi.\nIstraživači su imali za cilj da uspostave iscrpnu genetsku bazu podataka kako bi po prvi put proučili drevnu prošlost Egipta.\nKako je sprovedena studija\nMumificirana ljudska DNK je obično teška za proučavanje zbog hemijskog tretmana tela pre mumifikacije, i zbog toplog okruženja u kom se drže.\nAli nove genetske tehnike, koje je tim koristio, su im omogućile da prouče mumificiranu DNK detaljnije nego ikada ranije.\nTim je uzeo uzorke od 151 mumificiranog pojedinca sa arheološkog mesta Abusir el-Melek, duž reke Nil u srednjem Egiptu.\nTim je upoređivao ovu drevnu egipatsku DNK sa uzorcima genoma od savremenih Egipćana kako bi analizirali razlike u genetskom sastavu.\nMeđutim, u poslednjih 1.500 godina je Egipat genetski postao više afrički, dok su drevni Egipćani pokazali da gotovo nemaju podsaharsko afričko poreklo i da imaju visoko srodstvo sa drevnim bliskoistočnim i evropskim populacijama.\nZašto je teško ekstraktovati DNK mumije?\nIako su neke od prvih ekstrakcija drevne DNK bile iz mumificiranih ostataka, naučnici su ranije izneli sumnju u to da li bi genetski podaci od mumija bili pouzdani, čak i ako bi se mogli prikupiti.\nVruća egipatska klima, visok nivo vlage u mnogi grobnicama i neke od hemikalija koje se koriste u tehnikama mumifikacije, doprinose degradaciji DNK.\nStoga su naučnici pretpostavili da je dugoročno preživljavanje DNK kod egipatskih mumija malo verovatno, čineći genetske podatke mumija neupotrebljivim.\nAli, korišćenjem nedavnih napredaka u savremenoj genetskoj tehnologiji, nova studija je uspela da ekstraktuje tačne DNK podatke od tri drevne egipatske mumije i upotrebljive segmente DNK od 90 mumija.\nTim je koristio sledeću generaciju metoda sekvenciranja, kako bi pročitali delove bilo koje DNK prisutne u uzorku, i povratili one koji podsećaju na ljudsku DNK.\nKompletna čitanja su omogućila timu da uoče nagoveštaj štetnih obrazaaca povezanih samo sa drevnom DNK.\nOvo, rezultate studije čini mnogo pouzdanijim, od bilo kojih ranije sprovedenih DNK istraživanja mumija.\nEkstraktovavnje pouzdane nuklearne DNK iz egipatskih mumija, je zaista revolucionarni napredak u genetici, koji otvara vrata detaljnijim istraživanjima mumificiranih ostataka.\nProfesor Aleksandar Pelcer, sa Univerziteta u Tibingenu, je rekao: "Posebno smo bili zainteresovani da pregledamo promene i kontinuitet u genetskom sastavu drevnih stanovnika Abusir el-Meleka".\n"Želeli smo da testiramo da li je osvajanje Aleksandra Velikog i drugih stranih sila, ostavilo genetski trag na drevno egipatsko stanovništvo."\nTim je želeo da utvrdi da li je ispitivano drevno stanovništvo bilo pogođeno, na genetskom nivou, stranim osvajanjima i dominacijom tokom posmatranog vremenskog perioda, i upoređivali su to stanovništvo sa savremenim egipatski stanovništvom.\nStudija je otkrila da su drevni Egipćani najbliže bili povezani sa drevnim populacijama u Levantu (današnoj Turskoj, Siriji, Jordanu, Izraelu i Libanu), i da su takođe bili usko povezani sa neolitiskim populacijama sa Anatolijskog poluostrva i iz Evrope.\nKoautor Volfgang Hak, vođa grupe na Institutu Maks Plank, je dodao: "Genetika zajednice Abusir el-Melek nije prošla kroz neke velike promene tokom perioda od 1.300 godina koje smo proučavali, što ukazuje na to da je stanovništvo ostalo genetski relativno nepogođeno stranim osvajanjima i vladavinom."


Predsednik ComTrade Group Veselin Jevrosimović postao počasni građanin Bostona Predsednik ComTrade Group Veselin Jevrosimović postao počasni građanin Bostona – Personal magazin\nPredsednik ComTrade Group Veselin Jevrosimović postao počasni građanin Bostona\nVlasnik i predsednik kompanije ComTrade Group Veselin Jevrosimović dobio je povelju počasnog građanina Bostona za doprinos zajednici i pomoć u razvoju lokalne privrede. Naime, osnivanjem kompanije članice u Bostonu, ComTrade Group je na američko tržište doneo uspešna i napredna softverska rešenja, kao i poznavanje najsavremenijih tehnologija za razvoju softvera. Pored toga, širenje američke kompanije obezbediće nova radna mesta za lokalne stručnjake, a u planu je i izgradnja novih poslovnih objekata.\nPredsednik ComTrade Group je početkom maja boravio u Bostonu i najavio da će u ovom gradu biti sedište poslovanja kompanije “Spinnaker New Technologies”, članice ComTrade Group. Jedna od namena ove posete bila je i uspostavljanje partnerske saradnje sa lokalnim kompanijama koje bi mogle da doprinesu razvoju ComTrade grupacije u Americi.\n’’International Business Times’’ prenosi vest da, posle svega nekoliko meseci od osnivanja, Spinnaker New Technologies planira da poveća svoju prisutnost u američkoj državi Masačusets. Veselin Jevrosimović se sastao u sedištu Vlade savezne države (State House) sa Džonom Rodžersom, šefom većinske poslaničke grupe, Skotom Kembelom, predstavnikom državnog Trezora, Robertom Kolinom, predsedavajućim masačusetskog biotehnološkog saveta (Massachusetts Biotechnology Council), uglednim privrednicima američke države Masačusets, kao i članovima Bostonskog gradskog veća Džonom Tobinom i Salvatoreom Lamartinom. Tom prilikom Veselinu Jevrosimoviću je, kao prvom Srbinu, u Gradskoj većnici (Boston City Hall) uručena povelja počasnog građanina Bostona. Država Masečusets je gospodinu Jevrosimoviću ovaj sertifikat dodelila u znak zahvalnosti za njegov trud uložen u razvoj lokalne privrede, otvaranje novih radnih mesta, kao i zbog toga što je učinio da baš grad Boston postane baza ComTradea u SAD. Povelje se dodeljuju veoma važnim poslovnim profesionalcima kao priznanje za njihove napore da se izgradi i proširi poslovanje u zajednici.\n“Uvek smo tržište SAD videli kao integralni deo naše globalne poslovne strategije, i raduje nas način na koji su naše tehnologije prihvaćene u Bostonu“, izjavio je Veselin Jevrosimović, predsednik ComTrade Group. Jevrosimović je istakao značaj investiranja u Masačusets i doprinos koji može da ostvari Spinnaker New Technologies. ‘’Posvećenost Masačusetsa inovacijama i tehnologiji učinili su ga idealnom lokacijom za prodor Spinnakera na tržište SAD i drago nam je što kompanija nastavlja da razvija posao u Bostonu’’, dodaje Jevrosimović.\nSpinnaker New Technologies, vodeća kompanija u domenu razvoja softvera u Istočnoj Evropi, u okviru Bostonske kancelarije nudi usluge kompletnog IT konsaltinga, razvoj softvera koji je prilagođen potrebama klijenta, renomirane CRM sisteme kao i sistemsku integraciju vezanu za mission critical rešenja.\nJevrosimović – John H. Rogers, šef većinske poslaničke grupe države Masačusets Jevrosimović – Scott Campbel, predstavnik državnog Trezora Robert Coughlin – Jevrosimović Simon Taylor – Jevrosimović – Boston City Counselor Salvatore La Mattina – CEO BF Telecom Daniel Passacantilli George Cronin – SVP Rasky Baerlein, Simon Taylor, Daniel Passacantilli – CEO Blue Front Telecom, i Jevrosimović Bostonia\nPredsednik ComTrade Group Veselin Jevrosimović postao počasni građanin Bostona was last modified: May 8th, 2008 by Redakcija\n“Take a closer look” kampanja nove Toshiba Satellite serije


Gerijeri pobednik trke 3, na podijumu Monteiro i Đirolami - Serbiaring\nPilot “honde” Esteban Gerijeri pobednik je poslednjeg sprinta mađarske runde Svetskog kupa turing automobila.\nOn je startovao sa pol-pozicije i uz pomoć timskih kolega tu ostao do starta do cilja, a trku su iza njega završili Tijago Monteiro i Nestor Đirolami.\nLoš start je izveo samo Atila Taši, koji nije uspeo da drži priključak za ostalim Hondinim pilotima, pa je do kraja distance izgubio bitku i sa Askonom i sa Verneom, a pred kraj trke ga je ugrozio i Tarkvini, ali ga nije pretekao.\nĐirolami je tokom trke nekoliko puta tražio da ga Monteiro propusti za drugo mesto, ali to se nije dogodilo. Monteiro je bio upadljivo brži od Gerijerija, postavio i najbrži krug trke, ali nije se usudio da prođe ispred Argentinca.\nErlaher se na startu probio na šesto mesto, ispred Milera, a ujak mu je ponudio da prođe ispred njega i proba da se obračuna sa tada petoplasiranim Askonom. Kako je Španac brzo ušao u duel sa Verneom, Cijanovi piloti nisu napravili rokadu, a par krugova kasnije Miler je izgubio poziciju od Tarkvinija.\nErlaher nije pružio otpor italijanskom veteranu jer nije želeo da rizikuje ispadanje iz trke, pa je Tarkvini završio kao sedmi, Erlaher je bio osmi, Miler deveti, a deseti je kroz cilj prošao Mihelis, ispred Bertona, Bjerka, Koronela, Magnusa i Filipija.\nKako Filipi nema pravo da osvaja bodove, poslednji poen pripao je Engstleru, koji je startovao sa začelje jer je njegova ekipa prekršila park ferme posle udesa u trci 2.\nTrku nije završio samo Santjago Urutija, jer mu je posle nekoliko incidenata sa Tarkvinijem i Mihelisom pukao prednji levi pneumatik.\nU generalnom plasmanu i dalje vodi Erlaher, s tim što je Gerijeri smanjio zaostatak na 22 poena.\nSledeća trka je za dve nedelje na Motorlandu Aragon u Španiji.\nBuri ponovo pobedio na Red bul ringu, Pročik drugi, Fugel treći


Podsekretar za politička pitanja Nikolas Berns odlučio da se povuče sa položaja\nAmerički podsekretar za politička pitanja Nikolas Berns podneo je ostavku na tu funkciju i u martu će se povući sa položaja. Berns je u poslednje tri godine bio glavni diplomatski pregovorač u Stejt Dipartmentu.\nBernsova odluka da podnese ostavku je neočekivana s obzirom na to da je aktivno učestvovao u pregovorima o nekoliko ključnih pitanja-Kosovu, sankcijama protiv Irana i američko-indijskom sporazumu o nuklearnom oružju. Zvaničnici u Stejt dipartmentu međutim ističu da razloge za Bernsovu odluku ne treba tražiti u politici. Američki podsekretar, kako kažu, želi da nađe unosniji posao u privatnom sektoru, s obzirom na to da ima tri ćerke koji bi uskoro trebalo da pođu na koledž.\nOdluku o ostavci objavila je američki državni sekretar Kondoliza Rajs na zajedničkoj pres konferenciji sa Bernsom. Rajsova se prisetila njihovog zajedničkog rada u Beloj kući tokom mandata prvog predsjednika Buša.\n"Bilo je divno imati prijatelja u veoma teškim vremenima za našu zemlju, nakon okončanja hladnog rata. Nekog ko razume da samo jaka Amerika, posvećena vrlinama, odlučna da se bavi složenim stvarima, može dovesti do rešenja situacije na Bliskom istoku kakvo smo imali po okončanju hladnog rata."\nNikolas Berns je na kratkom presu pohvalio kolege s kojima je radio tokom 26-togodišnje karijere u diplomatskoj službi, kao i državnog sekretara za, kako je naveo, njenu posvećenost uspehu američke spoljne politike u veoma opasnim vremenima.\n"Nastaviću da podržavam vaše napore da obezbijedite mir između Izraela I Palestine, okončate obećavajuću strategiju za Indiju, koja će biti veoma dobra za našu zemlju I spoljnu politiku. Možete računati na moju podršku I pomoć dok se součavate sa ovim teškim izazovima."\nBerns je prethodno bio američki ambassador u NATO-u I u Grčkoj, te politički savetnik u Beloj kući za sovjetska pitanja.\nOčekuje se da će za njegovog naslednika biti imenovan ambasador Sjedinjenih Država u Rusiji Vilijam Berns.


27.12.2018 / 10:27 Politika - Ruski ambasador u BiH\n"U ovom trenutku svjedočimo intenziviranju napora da se BiH ugura u tu alijansu. I ovo nesumnjivo predstavlja, ne samo miješanje u unutrašnje stvari BiH, već krši i dejtonske principe ravnopravnosti tri naroda u donošenju spoljnopolitičkih odluka, budući da u BiH ne postoji konsenzus o ovom pitanju, o čemu jasno svjedoči Deklaracija o vojnoj neutralnosti koju je usvojila Narodna skupština Republike Srpske", rekao je Ivancov.\nOn je za "Glas Srpske" naveo da je očigledno riječ o vojnim ciljevima i zadacima koji nemaju nikakve veze sa utvrđivanjem demokratskih vrijednosti, provlačenjem stranih investicija i gašenjem šumskih požara, kako to pokušavaju da predstave neki od ruskih zapadnih partnera.\nKomentarišući potez zvaničnog Brisela da upravo sada da zeleno svjetlo za ulazak BiH u NATO, Ivancov je istakao da je Rusija u više navrata iznosila negativan stav o proširenju NATO-a.\n"Skoro polovina BiH protivi se ulasku u taj vojni blok, koji se tokom prošlih sukoba okrenuo protiv jedne od sukobljenih strana. Poginuli su ljudi, pričinjena je znatna materijalna šteta i stradala je priroda. Posljedice još osjećaju svi stanovnici BiH, bez obzira ne etničku pripadnost", naglasio je Ivancov.\nAmbasador Rusije smatra da je Kancelariju visokog predstavnika /OHR/ davno trebalo zatvoriti jer, kako je naglasio, taj institut je davno pregazilo vrijeme.\nKada je riječ o dosadašnjoj saradnji Rusije i Republike Srpske, Ivancov je napomenuo da se ona dosljedno razvija u svim oblastima, uključujući ekonomiju, trgovinu, nauku, obrazovanje i kulturu.\nOn je podsjetio i da se posljednjih godina povećava izvoz voća i povrća na rusko tržište, te naveo i da napreduje bilateralna kulturna i humanitarna razmjena, zasnovana na dubokim istorijskim tradicijama


► Nastavljaju se pripreme za povratak kapsule SpejsEksa na Zemlju\nFoto: Beta, NASA\nPrvi astronauti koji su u poslednjih 10 godina stigli na Međunarodnu svemirski stanicu američkom letelicom izrazili su danas nadu da će se ovog vikenda vratiti na Zemlju, kako je i planirano, uprkos uraganu Ajzeas koji preti Floridi.\n"Počećemo sa spuštanjem i odbacivanjem tereta kada se otkačimo od stanice, nadamo se kasnije danas. Ekipe naporno rade, pre svega zbog vremenskih prilika koje se očekuju na Floridi narednih dana. Cenimo njihove napore je znamo da takve odluke nisu lake", rekao je američki astronaut Dag Harli, tokom oproštajne "ceremonije" na stanici koju je NASA direktno prenosila.\nHarli njegov kolega Bob Benken su 30. maja uzleteli iz Kejp Kanaverala u kapsuli Kru Dragon (Crew Dragon) kompanije SpejsEks, i trebalo bi da na Zemlju slete sutra popodne, nedaleko od obala Floride.\nMeđutim, NASA je saopštila da prati napredovanje uragana koji je pogodio Bahame i približava se Floridi. Odluka o povratku astronauta će biti doneta oko šest sati pre planiranog napuštanja stanice.\n"Najteži deo je bio naše slanje u orbitu, ali je najvažnije da nas vrate kućama", rekao je jutros Benken.Benken i Harli su postali prvi astronauti koje je u orbitu poslala privatna kompanija koja ima ugovor sa NASA.


Istinomer o 2017. godini, porast negativnih ocena - Istinomer\nTim Istinomera 4. 1. 2018.\nIstinomer je u protekloj 2017. ocenio oko 150 izjava različitih političara i funkcionera, a velika većina – čak 125 izjava – ocenjena je negativno. Međutim, taj broj bi bio dosta veći, ako bismo iznova i iznova ocenjivali iste ljude, koji uporno ponavljaju iste izjave – dokazano neistinite. I među njima je prednjačio Aleksandar Vučić, koji je tako više puta tvrdio da je javni dug bio 77 odsto kada je on preuzeo Vladu u aprilu 2014, da ne vodi kampanju i ne snima predizborne spotove, na početku kampanje pred predsedničke izbore, kada je više nego očigledno trčao trku za predsednika, da je privreda sačuvana tokom devedesetih, a da je zatim razorena posle promena 2000. (ovde i ovde), da je nezaposlenost danas manja nego devedesetih. Ponavljao je i neke, može se reći, bizarne i nerelevatne podatke o broju beba u Krupnju, o broju nezaposlenih u Nišu, uporno tvrdio da je prosečna plata pre tri godine bila 356 evra, da je na mestu “svemirskog” KC Niš pre tri godine bila livada i još upornije ponavljao da je otvorio 55 fabrika. A ništa od toga nije tačno.\nVučić nije bio usamljen u tome, ministarka Zorana Mihajlović više puta je izjavljivala da je u poslednje tri godine izgrađeno 200 kilometara autoputa, a nije. Tvrdila je i da je Koridor 10 za nju završen, a nije, ponavljala da će autoput od Obrenovca do Preljine biti gotov u novembru 2017, a nije. Gradonačelnik Beograda Siniša Mali ne zna da li će ponovo biti kandidata za istu funkciju, ali zna da se hvali rezultatima – najviše sređivanjem gradskih finansija. Iako je određen uspeh postignut, o čemu je pisao i Fiskalni savet, Mali uporno ponavlja da grad sada ima višak u budžetu i da će od toga biti podignuti jedan veliki jarbol i još 30-ak jarbolčića, sve po bagatelnoj ceni od oko tri miliona evra. Istina je, međutim, drugačija, budžetski deficit u gradu Beogradu poslednjim rebalansom zapravo je povećan za dve milijarde dinara.\nI pre i posle predsedničkih izbora, slušali smo kako bi predsednik zapravo trebalo da kontroliše vladu, da je to njegov ustavni posao, dužnost i obaveza. Opet, pretpostavićete, nije.\nDžaba brojke, izvodi iz zakona, dokumenti, baze podataka, statistike, argumenti, tumačenja stručnjaka, mnogi političari drže se svoje verzije realnosti i ne odustaju od neistinitih tvrdnji.\nU ukupnoj statistici, tradicija se nastavlja, najviše smo ocenjivali Vučića – ravno 60 puta, od čega 57 puta negativno. Iako je promenio funkciju, Vučić je nastavio da se pita za sve i da sve komentariše, naročito u višesatnim emisijama na Pinku i Hepiju. Gostovao je Vučić i u Insajderu, ali je i tu vešto uspeo da plasira svoje podatke i izbegne odgovore na pitanja o rušenju u Savamali, stanu ministra Vulina i mnoga druga.\nVučićeva naslednica Ana Brnabić nije čak ni na drugom mestu po broju izjava koje smo ocenjivali (ukupno 10), ali je njen skor dosta bolji – pet negativnih ocena, tri pozitivne i dve između. Tome je moguće doprinela i činjenica da Brnabić odgovara na upite novinara i dostavlja tražene podatke. Međutim, nikako ne treba zaboraviti konstante primedbe predsednice Vlade na račun nezavisnih novinara i to kako ona ne vidi nikakav problem niti pristiske u srpskim medijima.\nIspred Brnabić, a iza Vučića, opet daleko iza Vučića, i ove godine su ministarka Zorana Mihajlović (13 ocena, 11 negativnih) i gradonačelnik Beograda Siniša Mali (14 ocena, 10 negativnih).\nU nastavku izdvajamo neke od izjava koje su obeležile godinu za nama, i pozitivne i negativne – u kategorijama istinitost i obećanja. Izjave smo birali po relevantnosti za javnost, ali i po interesovanju čitalaca (bilo pre ili posle objavljivanja ocene).\nDok je kod negativnih ocena izbor bio dosta težak, jer takvih je ocena najviše, kod istinitih izjava izbor se sveo na svega desetak. I to je jedina kategorija u kojoj je “pobedila” aktuelna premijerka Ana Brnabić. Iako višestruko manje ocenjivana od Vučića, Brnabić je zabeležila skor od “pola-pola”, pošto je imala podjednak broj negativnih i pozitivnih izjava (i onih između).\nAna Brnabić: U poslednjih 10 godina raste izvoz u EU #istina\n“Ukupan obim trgovine Srbije sa EU na kraju 2008. godine iznosio je nešto više od 13 milijardi evra, pri čemu je uvoz bio više nego duplo veći od izvoza u EU, uz pokrivenost uvoza izvozom od 44,4%. Na kraju 2016. godine ukupan obim trgovine Srbije sa EU je iznosio 19,8 milijardi evra, uz pokrivenost uvoza izvozom od 81%, što znači da je obim trgovine znatno povećan uz kontinuirano veći rast stope izvoza, nego uvoza. (Otvoreni parlament, 28. 6. 2017. godine)\nPrilikom izlaganja ekspozea u skupštini, Brnabić je izjavila da je u poslednjoj deceniji rasla trgovinska razmena Srbije sa EU, uz značajan rast izvoza srpskih proizvoda na evropsko tržište. Podaci Evropske komisije u potpunosti potvrđuju tvrdnju Ane Brnabić. Inače, identičan primer, koji je trebalo da posluži kao ilustracija uspeha rada Vlade 2014-2016, prethodne godine je, u svom šestočasovnom maratonskom ekspozeu, imao tadašnji mandatar Vučić.\nVučić: Ustavni posao predsednika države je da kontroliše vladu #kratkenoge\nGodinu za nama definitivno su obeležili predsednički izbori i Vučićeva tranzicija sa jedne na drugu funkciju, bez neke suštinske promene u političkom ponašanju i odnosima moći, iako bi da po Ustavu ta promena morala biti drastična, s obzirom na to da zakoni ostavljaju prilično skromna ovlašćenja predsedniku Srbije. Vučić i njegovi saradnici zaobišli su sve zakonske prepreke i počeli da ubeđuju narod da je posao predsednika da kontroliše vladu. Međutim, takvih ovlašćenja nema niti u Ustavu ni u Zakonu o predsedniku, gde nema reči o kontroli vlade. Inače, u Istinomerovom izboru za “Laž godine” čitaoci su opet najviše glasali za Vučića. Očigledno osetljivi na manipulacije statistikom i izvlačenje iz konteksta izabrali su izjavu da je Srbija u 2016. imala najveći privredni rast na Zapadnom Balkanu.\nMihajlović: Iz železnica za godinu dana odlazi 2.000 ljudi #ispunjeno\n„Železnice čeka racionalizacija broja radnika i sva četiri železnička preduzeća su donela nove sistematizacije koje su napravljene prema stvarnoj potrebi. U narednih pet godina sigurno je da treba da ode oko 6.000 ljudi, a oko 2.000 u prvoj godini.“ (B92, 9. 3. 2016)\nNa Kopaonik biznis forumu, početkom 2016, ministarka Zorana Mihajlović obećala je nastavak reformi u železnicama, koje su prethodno podeljene na četiri preduzeća i smanjenje broja zaposlenih za 2.000. Na leto 2017, prema podacima resornog ministarstva i podacima Centralnog registra obaveznog socijalnog osiguranja, broj zaposlenih u železnicama je smanjen za nešto više od 3.000 ljudi – i više nego što je obećano. Fiskalni savet hvalio je reforme u železnicama, uz upozorenje da to nikako ne bi trebalo da ostane usamljen primer, kao što danas jeste.\nVučić: Otvaramo Klinički centar u Nišu do kraja marta #neispunjeno\n“Novi Klinički centar (u Nišu) ćemo da otvorimo do kraja marta.” (Tanjug, 14. 10. 2016)\nJedna od glavnih taktika koju ovdašnji političari koriste jeste da obećaju nešto, pa kad vide da neće ispuniti rok, oni samo odlože, a uvek postoji neki razlog ili još bolje krivac. Tako se Vučić, navodno silno srdio zbog toga što Klinički centar u Nišu nije otvoren kako je planirano u martu. Rok je pomerio za kraj godine i taj rok na kraju ispunio. Imajući u vidu da je Srbija kredit za ovaj i još tri klinička centra dobila još 2006. (ugovor ratifikovan 2008), kašnjenje od nekoliko meseci možda i ne bismo tretirali kao neispunjeno obećanje, da u međuvremenu nije poništen tender za nabavku opreme vredan skoro dve milijarde dinara. Nadležni na čelu sa Vučićem tu činjenicu samo su ignorisali. Dakle, ispunjeno obećanje sa zakašnjenjem i uz kršenje zakona, ipak, svrstavamo u neispunjena obećanja koja su obeležila 2017. godinu.\nBudući da se političari sve više koriste brojkama, koje su nekada i tačne, ali nevažne bez konteksta, često smo se odlučivali da ne dajemo “jednostavne” ocene, već čitaocima ponudimo obimne i sveobuhvatne analize. Kao jedan od najcitiranijih pokazatelja napretka Srbije jeste rejting na Duing biznis listi Svetske banke. Posle više ocena u kojima smo dokazali da napredak Srbije nije bio tako skokovit, kao što vlast neumorno tvrdi, raščlanili smo do najsitnijih detalja šta sve meri ova lista i šta na koncu napredak Srbije znači za standard građana. Analizirali smo i da li je Vučićevo “zlatno doba” za Srbiju zaista nastupilo – kretanja BDP-a, prosečne plate i potrošačke korpe daleko su od zlatnog.\nIzračunali smo i da je fiskalna konsolidacija penzionere koštala nešto više od 600 miliona evra – dok je Er Srbija, samo u periodu 2014-2016 progutala oko 200 miliona evra državne pomoći, a čuveni „profesionalni menadžment“ u Železari Smederevo 2015. napravio gubitak od 145 miliona evra. A svi oni gubitaši koji još čekaju restrukturiranje, za njih “još ima vremena”.\nPisali smo i o tome kako su nezavisne institucije – Agencija za borbu protiv korupcije i REM – nečinjenjem i izvrgavanjem propisa postale “nezavisne” od svog posla.\nNa kraju godine, sumirali smo i koja su to glavna obećanja za koje je rok istekao 31. decembra 2017, i opet su tu neka obećanja koja se ponavljaju iz godine u godinu, poput obećanja o prosečnoj plati od 500 evra. Zato i u 2018. nastavljamo da gledamo širom otvorenih očiju, pamtimo, beležimo i proveravamo i da, zajedno sa našim čitaocima, verujemo samo činjenicama.\nAleksandar Vučić Ana Brnabić Istinomer obećanja Siniša Mali Vlada Srbije Zorana Mihajlović


Okrugli sto u Nišu: Sačuvati i unaprediti nacionalne savete – FER\nForum za Etničke odnose, u okviru projekta “Zagovaranje izgradnje zakonodavnog okvira integrativne politike“, koji podržava Fondacija za otvoreno društvo, Srbija, organizovao je okrugli sto na temu “Unapređenje zakonske regulative o nacionalnim savetima nacionalnih manjina u Republici Srbiji”. Okrugli sto održan je u Nišu 12. februara 2019. godine.\nPozvani učesnici okruglog stola bili su predstavnici nacionalnih saveta albanske, bošnjačke i romske nacionalne manjine, predstavnici državnih i pravosudnih organa Republike Srbije, organa jedinica lokalne samouprave, predstavnici nezavisnih institucija, predstavnici civilnog društva i lokalnog ombudsmana i stručnjaci.\nUvodničari ovog skupa bili su Dušan Janjić, predsednik UO Foruma za etničke odnose, Eva Vukašinović, advokat i vodeći ekspert Foruma, Robert Sepi, zamenik zaštitnika građana za prava nacionalnih manjina i Dejan Guzina, profesor na Univerzitetu Wilfrid Laurier u Kanadi.\nOsnovni cilj rasprave na okruglom stolu, bio je da se ukaže na potrebu, kao i da se konkretnim predlozima doprinese nastavku rada na unapređenju postojećeg zakonodavstva o nacionalnim savetima nacionalnih manjina.\nNaš cilj jeste da se sadašnje zakonodavstvo, a i ustavni okvir urede da se prilagode potrebama društva u Srbiji i da se prihvate evropske pravne tekovine. Time bi se ostalo na putu ka Evropskoj uniji.\nU raspravi je istaknuto da je uvođenje manjinske samouprave čiji je organ nacionalni savet značajno- dostignuće koje je zakonodavstvo i manjinsku politiku Srbije svrstalo među pozitivne primere evropskog zakonodavstava. Međutim, neodgovarajućim zakonodavnim rešenjima i posebno praksom centralizma i sužavanja ljudskih te i manjinskih prava i ovo dostignuće je ugroženo. Očigledna je tendencija sužavanja i potpunog ukidanja kolektivnih prava pa i prava na manjinsko samoorganizovanje i samo administriranje odnosno da se nacionalni saveti svedu na paradržavne organe zavisne od centralnih vlasti Srbije i od političkih odnosa ovih vlasti i centralnih matične države. Uz ovu tendenciju je očigledno i da se preko mehanizma izbora i finansiranja nacionalnih saveta kao i prakse svođenja manjinske politike na političke dogovore i trgovine predstavnika vlasti i vođa političkih stranaka načelnih manjina, pripadnici nacionalne manjine zatvore u okvire svojih nacionalnih manjina. Srbija se pretvara u arhipelag malih izolovanih ostrva među kojima nema mostova, a put do centralne vlasti je u rukama političkih vođa. Nužno je i odsustvo integracije u društvo Srbije što slabi ovo društvo, a destabilizuje i državu. U cilju snaženja društvene integracije i prava i sloboda nacionalnih manjina i njenih pripadnika, neophodno je da se reformiše sadašnje zakonodavstvo te i da se unapred normativa, a i praksa nacionalnih saveta.\nNajnovije izmene i dopune zakona o nacionalnim savetima nacionalnih manjina, koje su kao prvenstveni cilj imale usklađivanje teksta zakona sa stavovima Ustavnog suda, nisu dale odgovore na pitanja koje su praksa i sami nacionalni saveti postavili. Na primer, nacionalni saveti su insistirali na tome da se definiše šta je to nacionalni savet, ali u zakonskom tekstu, novim izmenama nije dobijen odgovor na to pitanje. Oblast delovanja nacionalnih saveta u smislu donošenja odluka, znatno je smanjena, istakla je Eva Vukašinović.\nUz to, ukazala je Vukašinović: „Primetno je da, kao da je pisac zakona jurio da spreči zloupotrebe od strane nacionalnih saveta, mislim da to nije dobar pristup uopšte u kreiranju normi . Zloupotrebe se ne mogu, životne stvari se ne mogu jednim dobrim zakonskim tekstom preduprediti nego se mogu kontrolisati“.\nLemja Đema, pomoćnica predsednika opštine Medveđa, ukazala je na problem koji u lokalnoj zajednici pa i u međunacionalnim odnosima izaziva postojeća praksa uređivanja ali i „brisanja“ adresa boravka pripadnika albanske nacionalne manjine koji žive u dijaspori, a koji su državljani Republike Srbije rođeni u Medveđi. Posebni problem prilikom „brisanja“ adrese nastaje po pitanju imovine ili legalizaciju objekta u izgradnju. Značajni problemi nastaju i zbog ne priznavanja dokumenata Kosova od strane vlasti Republike Srbije.\n„Ne postoji evropski okvir rešenja nacionalnih pitanja manjina, iako se puno govori i piše o multikulturalizmu ne postoji takav pristup kakav postoji u zemljama poput Kanade, Australije gde je, pre svega multikulturalizam jedan instrument integracije ljudi koji dolaze iz različitih sredina u novu sredinu. Ovo uopšte nije pitanje integracije već pitanje segregacije kod većih i pitanje kontrole kod manjih manjina“, ocenio je profesor Dejan Guzina.


Monteput i IRF potrisali ugovor o kreditu za izgradnju elektro napajanja za autoput (video) – Bankar.me\nKompanija Monteput potpisala je sa Investiciono razvojnim fondom (IRF) ugovor o kreditu za izgradnju elektro napajanja za autoput Smokovac-Mateševo. Ukupni iznos kredita 38. 232. 451 eura, i kredit je namenski.\nDirektor Monteputa Jonuz Mujević, kazao je da je sljedeći zadatak raspisivanje tendera za izbor izvođača.\n“Plaćanje će biti strogo namjenski po situacijama odobrenim od strane nadzornog organa, nas kao investitora i IRF-aa kao krajnje instance koja će vršiti plaćanje. Radi se znači o kompletnom elektro napajanju autoputa i ne samo ove dionice nego i budućih dionica. Radi se o objektima koji će se koristi dalje za proširenje kompletne infrastrukture elektro napajanja za sjever Crne Gore tako i takođe i za centralni dio, odnosno poboljšanje karakteristika elektro-napajanje za Podgoricu. Dakle radi se o dvije 110 kilovoltne trafostanice, jedna na Smokovcu sa pripadajućim dalekovodom, druga na Mateševu sa pripadajućim dalekovodom i 26 trafostanica 20 na nula četiri ka-ve koje će služiti prije svega za kompletnu infrastruktura autoputa,za napajanje svih sistema rasvjeta i svih upravljačkih sistema autoputa i služiće za elektro napajanje svih okolnih sela kroz koje prolazi autoput”, kazao je Mujević.\nKako je naveo, radi se o vrlo značajnoj infrastrukturi koja će u prvom momentu koristiti prije svega za autoput ali koristiće i kao opšta infrastruktura u razvoju sela koja gravitiraju prije svega Podgorici, kao i za razvoj sjevernog regiona, prije svega za trajno napajanje, odnosno sigurno napajanje skijaških centara koji se rade u Kolašinu, Mojkovcu, Bijelom Polju i u Rožajima.\n“Očekujemo da na tender koji će biti raspisan najkasnije za 10 dana, učešće uzmu prije svega firma iz Crne Gore, da oni iskoriste priliku da sredstva koja su namijenjena za izgradnju infrastrukture, prije svega oni upotrebe za izgradnju tih objekata. Očekujem ogromno interesovanje vezano za samo izvođenje radova na ovoj investicije, ali ja smatram da je crnogorska operativa ukoliko su udruži spremna da iznese ovaj posao, jer se radi u kratkom roku od 12 mjeseci koji ne može biti produžavan”, zaključio je Mujević.\nPOJMOVIautoput bar - boljare Jonuz Mujević monteput irf monteput irf kredit\nPrevious Huawei će nastaviti sa podrškom korisnicima\nSljedeći Počinje nagradni konkurs “Kreni u avanturu i osvoji NLB Visa nagradnu”


„Vakcinacija je individualno pravo, a kolektivna odgovornost” | Boom93\nEvropska nedelja imunizacije obeležava se pod sloganom „Vakcinacija je individualno pravo, a kolektivna odgovornost”.\nOpšti cilj Evropska nedelja imunizacije je povećanje obuhvata imunizacijom jačanjem uverenja o potrebi zaštite svakog deteta i osobe od bolesti koje se mogu sprečiti vakcinacijom, sa posebnim akcentom na decu iz teško dostupnih vulnerabilnih i marginalizovanih grupa.\nZavod za javno zdravlje Požarevac, u saradnji sa domovima zdravlja Braničevskog i Podunavskog okruga, kao i uvek do sada, podržava i koordinira sve zdravstveno vaspitne aktivnosti u cilju promocije zdravlja i prevencije bolesti.\nNedavno je na predavanju pod nazivom “Stručni odgovori na brigu roditelja u vezi imunizacije” epidemiolog iz Gradskog zavoda za javno zdravlje, dr Predrag Kon govorio je o vakcinaciji i epidemiji morbila i prevazilaženju predrasuda u vezi sa malim boginjama.\n„Borba protiv vakcinacije delimično je prestala onog trenutka kada je počela epidemija malih boginja. Tek nakon epidemije morbila počela je masovna vakcinacija dece“, rekao je Kon. On je istakao da je epidemija malih boginja, „na našu sreću“ blaga bolest, ali da s druge strane imate druge bolesti koje vam sad odjednom prete.”\nCilj sistematske obavezne imunizacije je dostići i održati obuhvat preko 95% programom obavezne imunizacije na nivou celokupne populacije dece koju prema kalendaru treba vakcinisati (sva deca, svim vakcinama bez demografskih, teritorijalnih i socijalnih razlika), radi sprečavanja obolevanja, mogućih komplikacija koje zahtevaju bolničko lečenje, od kojih neke ostavljaju trajna oštećenja i smrtnih ishoda.\nEvropska nedelja imunizacije obeležava se od 23. do 29. aprila 2018. godine.\nPočinje smotra amaterskih pozorišta Braničevskog okruga


1-11-2018 Srbija RTS Vesti 134\nAkademija u Centru "Sava" počela je intoniranjem himne "Bože prave" i filmom o dešavanjima u Srbiji za vreme Velikog rata.\nUsledilo je izvođenje naslovne teme filma "Zaspanka za vojnike" pod nazivom "Najduža noć", koja odaje počast svim našim palim borcima u Velikom ratu. Kompoziciju je interpretirala Aleksandra Kovač u pratnji Simfonijskog orkestra i Hora RTS-a pod vođstvom dirigenta Bojana Suđića.\nPrisutnima se obratio i predsednik Republike Aleksandar Vučić koji je rekao da građani Srbije nemaju važniju potrebu od mira i dobrih odnosa, saradnje i mira sa svima, jer samo u miru mogu da nastave da grade i uzdižu "našu jedinu Srbiju".\nIstakao je da, međutim, Srbija pored toga mora da uvažava sebe i poručio da je znala da oružjem brani svoju slobodu i da će tu slobodu, ugrozi li je neko, i danas znati da je sačuva i odbrani.\nPodsetio je da je na današnji dan pre stotinu godina srpska vojska, posle trogodišnje okupacije, oslobodila Beograd.\n"Posle proboja Solunskog fronta Prva armija vojvode Petra Bojoivića gonila je neprijatelja iz časa u čas, iz juriša u juriš, oslobađala u istom dahu jug Srbije od Vranja, Vladičinog Hana, Grdelice i Leskovca do Niša, iz koga su okupatorske snage isterane 12. oktobra 1918. godine", podsetio je Vučić.\nDodao je da je za samo 46 dana srpska vojska u oslobodilačkom naletu prešla 800 kilometara od Soluna do Beograda, kada su komite u ranu zoru na današnji dan ušle u Beograd kao prethodnica Prve armije.\nVučić je istakao da su negde u Beogradu, među uspomenama koje su toliko puta nadzidane, u ulicama koje su prešle preko vekova, u svom tom previranju u istoriji magičnoj koliko i sam grad postoji još taj stari trag – Prva armija, novembar, Bojović, sloboda i Beograd.\n"Ime koje zagrmi kao grom iz vedra neba, tako ga je opisao Crnjanski. Nepunih 37 meseci od herojske odbrane Beograda oktobra 1915. godine legendarna komanda majora Dragutina Gavrilovića napokon je izrvšena 'obraz Beograda, naše prestsonice' ima da bude svetao'", podsetio je Vučić.\nIstakao je da su pustoš opljačkanog grad, vatru i dim zapaljenih magazina, u osvetničkom besu srušenu železnička stanica, uz već ranije granatirane najznačajnije institucije srpskog identiteta i kulture, od Saborne crkve i SANU, do Narodnog muzeja, Narodnog pozorišta, porušene crkve Ružice, škola i hotela, zatekli oslobodioci Beograda iza okupatorske vojske koja se povlačila.\n"Ali, zatekli su i neuništivi slobodarski duh građana koji su od Slavije do Kalemegdana pred pobedničkim jedinicama srpske vojske postavljali tepihe od cveća. Doći do Beograda značilo je doći do slobode, ući u Beograd je bilo vratiti Srbiju sebi i svojoj deci", istakao je predsednik.\nSrbija u ratu izgubila 28 odsto stanovništva\nDodao je da su u Velikom ratu pobedili mali ljudi, obični, bez velikih škola, često maleni po stasu i godinama.\n"Od osmogodišnjeg siročeta Momčila Gavrića, dobrovoljca i najmlađeg podoficira na svetu, do 1.300 kaplara proslavljene jedinice čije je geslo bilo 'Ni koraka nazad', a čiji je manji broj dočekao kraj rata, zajedno s redovnom vojskom u jednoj misli i osećanju odazvali su se čitavim svojim bićem, naredbi koju je pred Solunski front izdao vojvoda Živojin Mišić s nepokoljebljivom verom i nadom 'Junaci, napred u otadžbini'", dodao je predsenik.\nNapomenuo je da oni tada na sanduke sa municijom nisu samo ispisali ono čuveno "Ne štedi".\n"Malo je to bilo za njih, za Srbiju, za Beograd koji je čekao. Napisali su to 'Ne štedi' svaki od njih na svoje grudi, svoje živote, verujući da postoji ono što vredi baš toliko da se život da rasipnički, bez straha I ikakve rezerve. Beograd je toliko vredeo, Srbija je toliko i još više vredela. Bila je to cena slobode", ukazao je predsednik Srbije.\nVučić je izneo podatke sa Konferecije mira u Parizu 1919. godine da je Srbija izgubila 1.247.435 ljudi, odnosno 28 odsto od celokupnog stanovništva.\n"Poginulo ili umrlo od rana i epidemije 402.435 vojnika, prilikom prelaska preko Albanije umrlo je 477.475 vojnika, u borbama na Solunskom frontu od 1916. do 1918. godine 36.477, pobijeno ili umrlo u zarobljeništvu 81.214, a 34.781 vojnik umro je od rana ili bolesti na teritoriiji Srbije 1915.godine", podvukao je predsednik.\nGubici među civilima bili su, kaže, jezivi – gotovo 845.000.\n"Od oko 200.000 građana koji su pošli za vojskom preko Albanije poginulo ili umrlo je preko 140.000 ljudi. Epidemija pegavog tifusa odnela je gotovo 360.000 ljudi", naveo je predsednik Srbije.\nNakon obraćanja predsednika Vučića, premijerno je prikazan film "Zaspanka za vojnika" u režiji Dragana Antonijevića i po scenariju Nataše Drakulić.\nPrestonica je konačno oslobođena 1. novembra 1918. godine. Posle tačno dva meseca i 800 kilometara pređenog puta, tog dana u prepodnevnim časovima srpske jedinice pod komandom vojvode Petra Bojovića ušle u grad.\nNizom događaja, koji čine jednu objedinjenu manifestaciju "Dani slobode", obeležena je stogodišnjica oslobođenja Beograda. Ovom manifestacijom je obeleženo i 74 godine od oslobođenja glavnog grada u Drugom svetskom ratu.\nNEKA SVEMIR ČUJE NEMIR! Sudar od pre deset milijardi...


Bugarski navijači tokom utakmice Bugarska-Engleska u Sofiji, 14. oktobra 2019.\nPosle rasističkih ispada bugarskih navijača na utakmici Bugarska-Engleska, vladajuća fudbalska tela moraju da nametnu teže kazne kako bi se porazio rasizam na fudbalskim stadionima, pišu svetski mediji, ali i ukazuju na izazove u iskorenjivanju rasizma u vreme uspona ekstremne desnice i nacionalizma u evropskim društvima.\nPosle sramotne noći rasističkih uvreda u Sofiji, Unija evropskih fudbalskih asocijacija (UEFA) sada mora nametnuti ozbiljne kazne, ocenjuje britanski Gardijan (The Guardian) u uredničkom komentaru.\nI pre nego što su fudbaleri Bugarske i Engleske izašli na teren sofijskog stadiona Vasil Levski, njihov kvalifikacioni meč za Evropsko prvenstvo je postao test nečeg daleko važnijeg od sportske veštine, ističe Gardijan, dodajući da su delovi stadiona bili zatvoreni zbog ranijih incidenta rasnih vređanja na međunarodnim utakmicama.\nUpozorenje tamnoputog fudbalera Tamija Ejbrahama (Tammy Abraham) da će Engleska razmotriti izlazak s terena ako se rasistički ispadi ponove, navukao je gnev predsednika bugarske fudbalske federacije Borislava Mihajlova koji je rekao da Bugarska ima manje problema s rasizmom od Engleske i da su Ejbrahamove izjave "omalovažavajuće" i "uvredljive".\nPokazalo se da je Ejbrahamova izjava dalekovida, pošto su engleskim crnim igračima iz dela publike upućivani majmunski uzvici i druge uvrede, dok su ekstremno desni navijači više puta ponavljali nacističke pozdrave, ukazuje Gardijan. Posebna meta je bio Tajron Mings (Tyrone), pošto je zastao i usmerio pogled kad tribinama odakle su dolazile najgore uvrede.\nSramotan spektakl ispunjen mržnjom je neizbežno postavio pitanje da li je meč trebalo prekinuti, ističe Gardijan i dodaje da UEFA mora početi da uvodi značajne sankcije tamo gde postoji obrazac ponavljanja rasističkih vređanja na stadionima, sve do isključenja klubova i zemalja s takmičenja. Predsednik UEFA-e Aleksandar Čeferin je rekao da je za suzbijanje rasizma potrebna pomoć vlada i cele "fudbalske porodice", što jeste istinito, ali on, ukazuje liberalni list, ima mogućnost da nametne ozbiljne sankcije i da je vreme da ih uvede.\nNa utakmici u Sofiji je primenjen protokol za rasizam, ali se na tome ne sme stati, ističe britanski konzervativni list Tajms (The Times).\nUEFA-in protokol u slučaju rasizma na utakmici postoji od 2009, ali nikada nije potpuno sproveden, ukazuje Tajms i objašnjava da su predviđena tri koraka. Prvo se utakmica zaustavlja i uprava stadiona mora da pročita saopštenje s pozivom publici na stadionu da prestane s uvredama. Sledeći korak je privremeni prekid i slanje igrača u svlačionice. Poslednji korak je potpuni prekid meča.\nPrvi korak je stupio na snagu kada je engleski tamnoputi fudbaler Tajron Mings upozorio linijskog sudiju na rasne uvrede. Saopštenje je pročitano i onda je dva minuta pre poluvremena, utakmica opet zaustavljena. Engleski igrači su se okupili na terenu i zaključili da je bolje da nastave do pauze i onda ponovo procene situaciju. Falanga mladih u crnom, od koji su mnogi nacistički pozdravljali, izbačena je sa stadiona, navodi Tajms. Posle pauze uvrede su se nastavile, ali s manjim intenzitetom.\nUtoliko je protokol doneo neku razliku i može se računati kao delomičan uspeh, ali to ne znači da stvar može ostati na tome, ocenjuje Tajms, ukazujući da fudbalske vlasti imaju istoriju popustljivosti kada je reč o suočavanju sa rasizmom. FIFA je 2004. kaznila Španiju s 50.000 evra zbog vređanja dva engleska crna igrača. Srpski fudbalski savez je kažnjen sa 75.000 evra 2012. pošto je engleska mlada reprezentacija bila predmet rasističkih uvreda, a Crna Gora je primorana da igra na praznom stadionu, pošto su navijači na rasnoj osnovi vređali engleske igrače.\nBugarska, ističe Tajms, ima poseban problem, pošto je rasizam već 2011. ukaljao utakmicu u Sofiji, posle čega je usledila kazna od 40.000 evra. Izbacivanje Bugarske iz sadašnjeg kruga takmičenja je jedna mogućnost, ali ta zemlja ionako nema šanse da se kvalifikuje za prvenstvo sledeće godine. Teža kazna bi bila da ne može da učestvuje u kvalifikacijama za sledeće prvenstvo i svako sledeće dok ne pokaže da može iskoreniti problem.\nIncident u Sofiji, međutim, ukazuje na poteškoće vladajućih fudbalskih tela – FIFA-e i UEFA-e – u suzbijanja rasističkih uvreda igrača druge boje kože u vreme uspona ekstremnodesničarskih snaga širom sveta, ocenjuje Njujork tajms (The New York Times).\nEpizoda u ponedeljka uveče je takođe obnovila brige o posledicama govora mržnje na društvo i politiku u širem smislu, dodaje list. U Bugarskoj, kao i drugim centralnoevropskim državama, grupe koje napadaju migrante takođe često napadaju Rome i druge etničke manjine.\nPredsednik UEFA-e Čeferin je okrivio rast nacionalizma u Evropi za ohrabrivanje rasističkog ponašanja među navijačima, ukazuje list i dodaje da su uprkos naporima da se iskoreni diskriminacija, epizode rasističkih uvreda obeležile mečeve u Francuskoj, Italiji, Slovačkoj i drugim evropskim zemljama.\nPosle utakmice premijer Bugarske Bojko Borisov je iznudio ostavku šefa bugarske fudbalske federacije, ali vređanje crnih igrača nije preterano veliko iznenađenje za Borisova i mnoge druge Bugare, ističe Njujork tajms i ukazuje da je govor mržnje ušao u mejnstrim u centralnoj Evropi s usponom nacionalističkih partija poslednjih godina.\nBorisov je osudio ponašanje nekih fudbalskih navijača, navodeći da je "neprihvatljivo" da se Bugarska, za koju je rekao da je jedna od najtolerantnijih zemalja na svetu, povezuje s rasizmom. Posle pritiska Borisova, ostavku je podneo šef fudbalske federacije, dok je policija izvršila pretres kancelarije federacije.\nBugarska policija je identifikovala 15 navijača za koje se sumnja da su rasistički vređali engleske igrače, dok je šest njih uhapšeno, navela je agencija Frans pres (Agence France-Presse).\nUtakmicu je gledalo 15.000 ljudi, pošto je deo stadiona delomično zatvoren kao kazna zbog rasističkih ispada tokom utakmica protiv Kosova i Češke u junu.\nSkandal je podelio Bugare, ističe AFP. Dok su se mnogi na društvenim medijima izvinjavali zbog problema koji prožima zemlju, drugi su odbili da se identifikuju s prestupnicima i kritikovali pisanja britanskih medija što se Bugari nazivaju "rasistima" i "životinjama".\nRazlog što je Engleska naišla na rasističku zasedu, ide daleko iza nesposobnosti UEFA-e da kazni države prestupnice, ocenjuje Dejli telegraf (The Daily Telegraph), dodajući da su engleski igrači poplavljeni širim talasom evropske politike.\nZatucani ljudi su postojali i pre uspona takozvanog populizma i biće ih na fudbalskim stadionima kada se, i ako, sadašnja nacionalistička regresija zaustavi. Ali ono s čime se Engleska suočila u ponedeljak uveče je na drugom nivou – naizgled planiranom infiltracijom bande obrijanih glava obučenih u crno koja je pokazivala nacističke gestove, ocenjuje Telegraf.\nMimo teme istočnoevropske ksenofobije, ističe Telegraf, vredi se podsetiti da je četvrtina svih hapšenja za terorizam u Velikoj Britaniji prošle godine bila povezena s ekstremnodesničarskim nasiljem. Takođe, dodaje list, i među engleskim navijačima ima toksičnih nacionalista i treba razumeti vezu između izobličenog patriotizma nekih engleskih navijača i njegove krajnje mutacije – otvaranje mračnih puteva ka 30-im godinama 20. veka.\nRanije potiskivani stavovi se sada otvoreno izražavaju i taj put vodi "od pojedinačnih idiota do organizovane mržnje" s kojom je Engleska morala da se suoči, ocenjuje britanski list, dodajući da je Bugarska mesto na kojem se završava ako se dozvoli fašističkim idejama – ili njihovim varijacijama – da se vrate u mejnstrim. U Bugarskoj se veliki politički nemir pokazao na utakmici a vlasti nisu pokazale poriv da ga zaustave, ističe Telegraf uz ocenu da se tako ohrabruju ekstremizam i njegove apologete.\nBugarsku epizodu treba posmatrati kao izraz šireg evropskog fenomena, neverovatno opasnog posrtanja ka idejama koje su bujale 30-ih godina 20. veka. Te ideje se razvijaju kada nema dovoljno volje da se zaustave i ustanu iz groba, ističe Telegraf. Tu nije reč samo o kvalifikacijama za Evropsko prvenstvo, pošto sadrži sva obeležja koja definišu generacijsku borbu.


Formirana mreža za prevenciju diskriminacije i podršku LGBT osobama | Labris\nReč je o dvogodišnjem projektu “Umreženi za poboljšanje položaja LGBT osoba u Srbiji“ koji stimuliše politički dijalog i primenu međunarodnih i evropskih standarda u toj oblasti. Projekat sprovodi Organizacija “Labris“ uz finansijsku podršku Američke agencije za međunarodni razvoj. Memorandum su potpisali predstavnici ustanova socijalne i zdravstvene zaštite, obrazovnih ustanova, policije i tužilaštva, lokalne samouprave, Nacionalne službe za zapošljavanje, Kancelarije za mlade, zaštitnik građana i organizacije civilnog društva.\nU ime grada Kragujevca Memorandum je potpisao Stefan Nikezić pomoćnik gradonačelnika za unapređenje položaja mladih koji je tom prilikom istakao da je Kragujevac veliki i moderan grad, gde nema mesta za diskriminaciju i homofobiju. Svedoci smo napora koje Vlada Republike Srbije ulaže da se pridružimo EU. To podrazumeva i ispunjavanje određenih uslova, a jedan od njih je poštovanje osnovnih ljudskih prava - rekao je Nikezić.\nPrema rečima Lidije Đorđević iz NVO Atina, Memorandum će obezbediti bolju koordinaciju relevantnih činilaca u prevenciji diskriminacije, njenom evidentiranju i otklanjanju posledica. Naša je želja da svi zajedno kroz edukaciju radimo na izgradnji društva tolerancije, spremnog da bez predrasuda prihvati različitosti.\nAleksandra Gavrilović je u ime organizacije “Labris“ izrazila zadovoljstvo zbog potpisivanja Memoranduma, jer se, kako je istakla, LGBT osobe svakodnevno suočavaju sa diskriminacijom, ponižavanjem, vređanjem a često i fizičkim napadima. Ovakva vrsta obećanja države da će stati iza nas i zaštiti LGBT prava predstavlja veliki korak. Osnivanje lokalnih multisektorskih mreža i uključivanje različitih aktera je samo jedan od koraka ka unapređenju poštovanja ljudskih prava.\nNacionalna, verska, politička, seksualna i druga opredeljenja ne smeju imati uticaja na tretman ljudi u bilo kojoj sferi života jer ljudska prava važe za sve ljude bez izuzetka, rekla je Gordana Damnjanović član Gradskog veća za zdravstvenu i socijalnu zaštitu i dodala da je nova intersektorska mreža slična mreži koja već godinama postoji u našoj lokalnoj samoupravi, a reč je o prevenciji porodičnog nasilja. Imajući u vidu iskustvo međusektorske saradnje u toj oblasti, ovaj Memorandum samo je nadogradnja dosadašnjeg uspešnog rada.


EU – Fon der Lajen: Konstruktivan prijedlog Njemačke i Francuske – Televizija srpske dijaspore\nPredsjednica Evropske komisije, Ursula fon der Lajen, pozdravila je prijedlog Francuske i Njemačke, o osnivanju Fonda za oporavak od krize izazvane širenjem virusa korona u EU.\nOna je rekla, da konstruktivan prijedlog Berlina i Pariza, prepoznaje veličinu ekonomskog izazova, sa kojim se suočava Evropa i da naglašava potrebu da se pronađe zajedničko rješenje, u čijem središtu je evropski budžet.\nFrancuska i Njemačka su pozvale juče na osnivanje Fonda za oporavak, u vrijednosti od 500 milijardi evra, kojim bi se ponudili grantovi zemljama i regionima, koji su najugroženiji krizom koju je izazvao virus korona.\nU zajedničkom saopštenju vlasti Njemačke i Francuske, navodi se da Pariz i Berlin predlažu, da se Evropskoj komisiji da ovlašćenje za pozajmljivanje novca finansijskim tržištima u ime EU, uz istovremeno poštovanje sporazuma postignutih u okviru Unije.\nPredsjednik Francuske, Emanuel Makron, izjavio je tokom zajedničke video-konferencije sa njemačkom kancelarkom, Angelom Merkel, da Evropa izvlači pouke iz finansijske krize izazvane pandemijom virusa korona.\nOn je rekao, da je francusko-njemačka inicijativa veliki korak naprijed, prenio je Rojters.\nMakron je, u obraćanju novinarima, istakao da su Francuska i Njemačka prvi put predložile podizanje zajedničkog duga u EU.\nFrancuski lider je priznao, da sporazum Francuske i Njemačke sam po sebi ne znači sporazum svih 27 članica EU, javio je AP.\n“Komisija će uskoro predstaviti svoj prijedlog zemljama članicama EU i nadamo se da će francusko-njemački sporazum pomoći”, naglasio je Makron.\nMerkelova je naglasila, da bi na Fond trebalo gledati kao na “jednokratno rješenje” i da je cilj napora da Evropa izađe iz krize još snažnija.\nevropska unijai FrancuskekonstruktivanNemačkepredlogursula fon der lajen\nKenedi – godišnjica: Patolozi oborili zvaničnu verziju atentata\nEU – korona: Prikupljeno 9,5 milijardi evra za istraživanje


Naslovna/Hronika/Pronađeni puška i vozilo koji su korišteni u ubistvu Šijana!\nDamir Ostojić Šijan ubijen je 5. septembra oko 23.30 časova pored svoje kuće u banjalučkom naselju Kočićev Vijenac.\nOn se sa suprugom vraćao iz grada u terencu “rendž rover” i kada je usporio da iz Kozarske ulice skrene prema svojoj kući u ulici Duška Trifunovića ubica je u njih sasuo rafal iz automatske puške. Pucao je u vjetrobransko i bočno staklo i ispalio najmanje 15 metaka.\nU okviru istrage dosada je ispitano više od 100 osoba, ali još nema indicija ko stoji iza ove dobro pripljenje mafijaške likvidacije.\nPokušaj ubistva ubistvo


Foto: Oliver Bunić, Uroš Arsić, Nenad Kojadinović, Tanjug/Dimitrije Goll / RAS kombo\nDoduše, Petrovićeva je faktički razrešna još septembra 2017. godine jer po Zakonu o javnim preduzećima samo dva puta po šest meseci mogla da bude u tom statusu pa je očigledno nezakonito obavljala funkciju. Ali sada je i forma ispoštovana a sa njom je okončana i devetogodišnja uzurpacija ove kompanije od strane PUPS -a.\nPartijska vladavina u Pošti, inače, prisutna je od promena 2000. godine. Da je tako pokazuju i ljudi koji su vodili ovo javno preduzeće od 2000. godine.\nMilanović: Stručnjak koji je stabilizovao Poštu\nNakon promena vlasti, novembra 2000. godine na mesto prinudnog upravnika, nakon smene prethodnog rukovodstva, postavljen je profesor doktor dr Milašin Milanović, istaknuti stručnjak, koji je u PTT-u radio više od tri decenije i poznavao je sistem. Udario je i temelje razvoja kablovskog distributivnog sistema. Međutim on je iz zdravstvenih razloga otišao sa te funkcije 2001. godine kada je u njegovom mandatu i raspisan konkurs za generalnog direktora. On je i za to kratko vreme uspeo da stabilizuje kompaniju i zaustavi podele koje su nastale nakon izbora 2000. godine.\nNa konkursu je pobedio Srđan Blagojević, koji na toj funkciji ostaje od 2001. do 2003. godine, kada je smenjen zbog potpisivanja aneksa ugovora o utvrđivanju vlasničkog udela u Mobtelu sa Bogoljubom Karićem. Ipak, u njegovom mandatu je 2002. godine uvedena je usluga brze dostave odnosno Post-ekspres. Pošto nije završio ceo mandat, mesto v.d. direktora do izbora novog kratko je obavljala Jovanka Knežević.\nKovačević: Ekspert iz G17+\nNakon nje na mesto prvog čoveka 2004. godine dolazi Dragan Kovačević, elektroinženjer i čoveka koji nije bio u nekoj od stranaka ali je bio blizak G 17. Važio je za eksperta koji je radio kao direktor Direkcije za mrežu u “Telekomu Srbija”. Pre toga je bio i direktor Pošte u Sremskoj Mitrovici. On je u svom mandatu uspeo između ostalog i da reši dugove “Telekoma” prema bivšem italijanskom partneru, zbog kojih se PTT našao u teškoj krizi jer je većina njegovih objekata stavljena pod hipoteku. Na tom mestu je ostao do novembra 2007. godine.\nĆirić: Direktor "od inovacije"\nVlada Demokratske stranke 2007. godine imenuje na mesto generalnog direktora Gorana Ćirića, istaknutog člana ove partije, koji je na funkciji ostao sve do smene vlasti, odnosno do septembra 2012. godine. U njegovom mandatu je 2009. godine uvedena EMS (Express Mail Service) usluga slanja brze pošte u inostranstvo. Godinu dana kasnije Pošta Srbije postala je prva poštanska uprava u jugoistočnoj Evropi koja je implementirala poslovno-informacioni sistem za upravljanje resursima Preduzeća – SAP. Te iste 2010. godine je uspostavljana informaciono-komunikaciona mreža PostNET u sve poslovne objekte i razvoj tehnološko-informacionog sistem PostTIS.\nPored toga, 2011.godine uvedena je usluga Post-eksport , kao podsticaj preduzetnicima za izvoz robe komercijalnog karaktera po pristupačnim cenama.\nKrkobabić: Iz direktorske u ministarsku fotelju\nNakon izbora 2012. godine i pobede SNS na mesto generalnog direktora dolazi Milan Krkobabić iz PUPSa. Na toj funkciji ostaje do septembra 2016. godine kada odlazi u Vladu Srbije na ministarsko mesto. U njegovom mandatu je 2013. goine izgrađen i adaptiran Regionalni poštansko-logistički centar „Novi Sad” koji omogućava nove logističke servise.\nTakođe, 2015. godine je počeo da radi i Regionalni centar poštansko-logističkog centra „Beograd” od 28.000 kvadrata savremeno opremljenog poslovnog, skladišnog i preradnog prostora kada je počelo i automatsko sortiranja poštanskih pošiljaka. Godinu dana kasnije Pošta Srbije počela je sa pružanjem usluge menjačkih poslova.\nMira Petrović: Mandat "od afere"\nSeptembra 2012. godine na mesto v.d. direktora dolazi Mira Petrović, najbliža saradnica Milana Krkobabića, strukovni ekonomista, koja na toj funkciji ostaje sve do 4. marta 2021. godine. Njen mandat obeležile su uglavnom afere, nenamensko trošenje para i nezadovoljstvo zaposlenih zaradama zbog čega je bilo i protesta.\nZa vreme njene vladavine 2017. godine na Google Play Store postavljena mobilna android aplikacija „Pošta Srbije”, čijim besplatnim preuzimanjem korisnici dobijaju mogućnost pozivanja kurira, praćenja statusa pošiljaka i informisanje o cenama i najbližim poštama. Godinu dana kasnije Pošta je počela da pruža i uslugu PostPak – međunarodni otkupni paket.


Nema otvaranja ugostiteljskih objekata u RS ni u narednih sedam dana - BHRT\nAleksandra Vuković, 26/03/2021\nUgostiteljski objekti u Republici Srpskoj neće biti otvoreni ni u narednih sedam dana, rečeno je nakon sastanka premijera RS Radovana Viškovića sa predstavnicima Udruženja poslodavaca ugostiteljstva i turizma Republike Srpske “Horeka”.\nČlan Upravnog odbora udruženja ugostitelja, “Horeka” Miloš Stanišić naveo je da, kada epidemiološka situacija bude poboljšana, biće ostavljena mogućnost lokalnim zajednicama da odrede radno vrijeme ugostiteljskih objekata.\n“Nakon otvaranja broj ljudi će biti po kvadraturi, tako da ćemo spasiti one ljude koji u svoje objekte mogu primiti 100 – 200 ljudi uz poštovanje svih mjera, da ne bude tih 50. Samim tim smo dodatno njima pomogli”, istakao je Stanišić.\nPodsjetimo, Udruženje poslodavaca, turizma i ugostiteljstva “Horeka” Republike Srpske zatražilo je od premijera Republike Srpske Radovana Viškovića da se 1. aprila omogući kompletno otvaranje ugostiteljskih objekata u Republici Srpskoj, a bašti 29. marta.\n“Horeka” traži od Viškovića otvaranje ugostiteljskih objekata 1. aprila\nTags\t#RS\t#Ugostiteljski objekti\nAmazon namjerava zaposliti pet hiljada radnika u Njemačkoj


Kondoliza Rajs: Smatramo srpsku vladu odgovornom, jasno smo to stavili do znanja\nSAD smatraju da je srpska vlada odogovorna za napade demonstranata na američku ambasadu u Beogradu, izjavila je državna sekretarka SAD Kondoliza Rajs. Rajsova je u razgovoru s novinarima rekla da srpska vlada nije uspela da zaštiti američku ambasadu, kao ni ambasade drugih zapadnih država od učesnika protesta nezadovoljnih priznanjem Kosova kao nezavisne države.\nStejt department je nakon jučerašnjih nereda u Beogradu naredio svom osoblju američke ambasade, osim najbitnijim diplomatama, da napuste Srbiju, kao i članovi porodica.\n"Mi smatramo srpsku vladu odgovornom. Jasno smo to stavili do znanja", rekla je američka državna sekretarka i dodala da su SAD stavile do znanja srpskoj vladi da ne očekuju da će se to ponoviti.\n"Imali su obavezu da štite diplomatske misije", rekla je Rajsova i navela da ili prisutstvo policije nije bilo adekvatno ili da ona nije reagovala.\nOna je još ocenila da je vreme da Srbi prihvate da Kosovo više nije njihovo i sugerisala da Balkan treba da iza sebe ostavi vekove jadikovki i sentimentalnosti.\n"Verujemo da će odluka o statusu Kosova zaista, konačno, omogućiti Balkanu da iza sebe ostavi svoju strašnu istoriju", rekla je Rajsova i dodala: "Mislim, na kraju krajeva, mi govorimo o nečemu iz 1389. - 1389! Vreme je da se krene napred".\nPorodicama diplomata u Beogradu takođe je rečeno da napuste Srbiju dok je Stejt department upozorio američke građanje da ozbiljno uzmu u obzir rizik putovanja u Srbiju ili produžetak boravka u njoj. Zvaničnik SAD je rekao da 90 Amerikanaca, zvaničnika i članova porodica, napušta Srbiju, dok će 50 zvaničnika nastaviti rad u Beogradu.


petak, 23 avgust 2019 13:12\nZdravstvene ustanove moraju da poštuju jasno propisane korake u postupanju kada je u pitanju nasilje u porodici i nasilje prema ženama, saopšteno je iz Centra za ženska prava povodom nedavnog incidenta kada je nasilnik je u prostorijama Hitne pomoći Plav isprebijao žrtvu koja je tu zbrinuta zbog tog istog nasilja.\nPodsjećamo, 16. avgusta u prostorijama Hitne pomoći u Plavu D.S. pretukao svoju suprugu američku državljanku C.O. Pretučena žena se oporavlja od povreda u Opštoj bolnici u Beranama.\n"Protokol o postupanju institucija u slučajevima nasilja u porodicii i nasilja prema ženama propisuje obavezu zdravstvenih ustanova da odmah nakon urgentnog pregleda obavijeste policiju i centar za socijalni rad, da omoguće žrtvi privatnost tokom pregleda na način da je kontaktira samo osoblje koje je potrebno za pružanje medicinske pomoći bez omogućavanja ulaska drugom osoblju, da sa posebnom pažnjom razgovaraju sa žrtvom nasilja i utvrde da li je žrtva uznemirena, ispoljava li strah od ponašanja počinioca za sebe i ostale članove porodice", saopšteno je iz Centra za ženska prava.\nInstitucije, a posebno zdravstvene ustanove koje su često prva adresa na koju se žrtve obraćaju, kako ističu, ne smiju relativizovati nasilje prema ženama i tako ugrožavati bezbjednost žrtava i dodatno ih traumatizovat.\nViše iz ove kategorije « Koalicija za održivi razvoj: Sve u državi uništeno, ne damo da se unovče Sinjajevina, rijeke i Jadransko more Ovo je prognoza vremena za sjutra »


Dara Bubamara otvara letnju sezonu “Na vodi kafane“ – Poznati.info\nDara Bubamara otvara letnju sezonu “Na vodi kafane“\nFolk zvezda Dara Bubamara sedmog maja svojim spektakularnim nastupom otvoriće letnju sezonu “Na vodi kafane“.\nNjena pesma “Žena zmaj“ je jedan od glavnih favorita na Pinkovom festivalu, ali i jedna od najgledanijih na društvenim mrežama.\nDara Bubamara će promociju festivalske pesme imati upravo 7. Maja na otvaranju letnje sezone “Na vodi kafane“. Kako saznajemo atraktivna pevačica za ovu priliku priprema spektakularan nastup što se od nje i očekuje.\nOna će publiku zabaviti svojim najvećim hitovima, ali pesmama svojih kolega. Kako važi za štimung majstora, ali i za jednu od najtraženijih domaćih pevačica, mi smo sigurni da će “Na vodi kafana“ te noći biti mesto za najbolji provod u gradu.


PCVesti - GoHome.rs je prvi specijalizovani pretraživač nekretnina\nGoHome.rs je prvi specijalizovani pretraživač nekretnina\nGoHome.rs je prvi specijalizovani pretraživač nekretnina na webu u Srbiji, radi kao Google. Projekat okuplja celokupnu ponudu nekretnina koje se nalaze na srpskom webu. U ovom trenutku se pretražuje preko 120 000 nekretnina. Jednostavnim upisom pojma u polje za pretragu na adresi www.gohome.rs korisnik dobija kompletnu ponudu željenih nekretnina koje traži u Srbiji.\nPretraživač postoji i u Italiji (www.gohome.it), Sloveniji (www.gohome.si), Češkoj (www.gohome.cz), Slovačkoj (www.gohome.sk), Nemačkoj (www.gohome.eu), Španiji (www.gohome.es) i Hrvatskoj (www.gohome.hr) tako da je ceo projekat šireg evropskog karaktera.\nNa konferenciji je govorio Marko Lavrenčić regionalni menadžer GoHome i Predrag Marković predstavnik GoHome iz Srbije.\nMarko Lavrenčić je rekao »Dolazimo na srpsko tržište u trenutku kada svi govore o svetskoj ekonomskoj krizi. GoHome prepoznaje potencijal srpskog tržišta gde želimo da doprinesemo transparentnosti na tržištu nekretnina jer nudimo sve na jednom mestu.«.\nPredrag Marković je istakao da je urađeno telefonsko istraživanje GoHome o stanju tržišta nekretnina na teritoriji Beograda i da se došlo do sledećih rezultata.\nU ponudi agencije imaju od 40 nekretnina do najvećih agencija čija ponuda ide i do 10 000. Odnos između ponude nekretnina u prodaji i nekretnina za iznajmljivanje je 74:26. Prodaja je u proseku u poslednje vreme opala za 42% i to je pala cena uglavnom stanova i poslovnih prostora. Skoro sve agencije su potvrdile da se početna cena koja je navedena u ponudi razlikuje od konačne dogovorene prodajne cene od 2 – 3%. Agencije procenjuju da će u narednih šest meseci cene nekretnina drastično opasti, a onda će taj trend biti promenjen, cene nekretnina će polako početi da rastu.\nPretraživač osim za kupce nekretnina ima i veliku korist za brojne agencije koje su objavile ponudu na internetu jer su posetioci GoHome.rs najkvalitetniji posetioci, oni koji su došli na stranicu portala te agencije, tačno znajući šta traže. Benefit od ovakvog pretraživanja dobijaju oni koji imaju najveću ponudu a istovremeno i najmanje agencije.\n|Search:Find More About GoHome.rs je prvi specijalizovani pretraživač nekretnina|\nPrvi test međuplanetarnog Interneta\nLG napravio najtanji LCD TV panel


Sabirna akcija "Solidarnost na djelu" - Crveni krst Crne Gore\nCrveni krst Crne Gore, u saradnji sa kompanijama Voli i Mercator i ostalim partnerima, organizuje akciju prikupljanja pomoći za socijalno ugrožene porodice u Crnoj Gori. Akcija će biti realizovana 1. decembra, u okviru manifestacije Dani Crvenog krsta, u Podgorici, Kotoru, Baru, Herceg Novom, Nikšiću, Bijelom Polju, Pljevljima, Beranama, Budvi i Tivtu.\nU akciji, koji tradicionalno nosi naziv „Solidarnost na djelu“, će biti uključeno preko sto volontera Crvenog krsta, koji će kupcima u prodajnim objektima dijeliti flajere sa informacijama o akciji i pozvati ih da i oni svojim donacijama daju značajan doprinos, uz poruku „Vaše malo, nekome puno“. Vidno će biti istaknute i korpe u kojima se sakuplja pomoć.\nCrveni krst će 6. decembra organizovati konferenciju za medije, na kojoj će informisati javnost o količini prikupljene pomoći, koja će, putem opštinskih organizacija Crvenog krsta, biti distribuirana socijalno najugroženijim porodicama u svim crnogorskim opštinama.\nKako bismo obezbijedili potrebnu pomoć, pozivamo građane da se priključe akciji. Prema procjenama Crvenog krsta, prioritetni artikli su: ulje, šećer, tjestenina, konzervirana hrana, gotove supe, higijenski artikli,…


Slogan ove turističke agencije “Do detalja” u potpunosti govori o težnji\nzaposlenih da o potrebama svakog klijenta brine, upravo, do detalja.\nIz ljubavi prema poslu\nIdemo do detalja\n24h tu za Vas\nPlaćanje na 3 do 12 rata PREMIUM karticom!\n„Izaberite posao koji volite, i nećete morati da radite nijedan dan do kraja života.“ – Konfučije\n…I tako je, iz gore navedenog razloga, a iz ljubavi prema avio saobraćaju, putovanjima i turizmu uopšte, nastala turistička agencija “AURORA TRAVEL”. Agencija je osnovana kao porodični biznis krajem jula 2014.godine u Podgorici (Crna Gora).\nSlogan ove turističke agencije “Do detalja” u potpunosti govori o težnji zaposlenih da o potrebama svakog klijenta brine, upravo, do detalja. U prilog nevdenom, tu je i 24 časovna raspoloživost zaposlenih za pružanje informacija.


ISPOVEST OCA MIJATA GAĆINOVIĆA: Razočaran sam što moj sin ne ide na Svetsko prvenstvo\nNepozivanje prvotimca Ajntrahta u reprezentaciju Srbije za Svetsko prvenstvo pokvarilo je odličnu sezonu za kompletnu porodicu Gaćinović.\nOtac Vladimir je sa Spartakom iz Subotice izborio plasman u kvalifikacije za Ligu Evrope, dok je sin Mijat osvojio Kup Nemačke s Ajntrahtom i sjajnim partijama pokazao da je među najboljim mladim igračima Evrope. U finalnom susretu protiv Bajerna bio je strelac, a „zlatni orlić“ je mnogo učinio za plasman Srbije na Mundijal.\n- Iskreno, naravno da sam kao roditelj razočaran njegovim neodlaskom na Svetsko prvenstvo, jer je imao odličnu sezonu u Bundesligi. Mi smo tu za njega, da mu u narednom periodu pružimo podršku, jer znamo da mu sada nije nimalo lako. Ipak, verujem da će Mijat iz svega izaći jači, mlad je, pred njim je budućnost i mora još da se dokazuje. Ima puno prijatelja u reprezentaciji, naravno da im želi sve najbolje u Rusiji, a sigurno će i cela naša porodica navijati za „orlove“ - istakao je Vladimir Gaćinović.\nTokom protekle sezone otac i sin su non-stop bili na vezi. Iskusni trener priznaje da ponekad savetuje Mijata, ali da se ne meša u njegove odluke. Raritet u evropskom fudbalu je da će otac i sin, jedan kao trener, a drugi kao igrač, nastupiti u istom takmičenju - Ligi Evrope.\n- Pratim Mijatove partije i naravno pružamo podršku jedan drugom. Fudbal je nezaobilazna tema u porodici, veći deo Mijatove karijere sam bio uz njega, tako da znam koliko može. Voleo bih da sa Spartakom naletim na njegov Ajntraht, ali to verovatno spada samo u domen teorije, jer mi igramo kvalifikacije i imaćemo težak put - dodao je Vladimir Gaćinović.\nOn je u teškom momentu preuzeo klub iz Subotice i na kraju su Subotičani izborili plasman u Evropu, što je ocenjeno kao uspeh.\n- Sigurno da je to veliki uspeh za klub, posebno kad se zna da smo na polusezoni ostali bez trojice ključnih igrača. Đorđe Ivanović je otišao u Partizan, Stefan Hajdin u Zvezdu, a Aleksandar Radovanović je pojačao Vojvodinu. To je neminovnost za Spartak, jer klub funkcioniše od prodaje mladih igrača. Zbog toga je teško sve to ukomponovati, ponovo napraviti timski duh, ali smo uspeli i nagrada za naš trud je došla kroz plasman u kvalifikacija za Ligu Evrope.\nDonedavno je trener Spartaka bio jedan od retkih koji se mogao pohvaliti da je na stadionu „Rajko Mitić“, odnosno nekadašnjoj „Marakani“, postigao tri gola protiv Crvene zvezde.\n- Uh, sjajna uspomena je to. Dao sam tri gola protiv tima koji je dva meseca kasnije postao svetski šampion u Tokiju. Vodio ga je Vladica Popović, a igrali su Savićević, Pančev, Belodedić... Uradio je to i napadač čačanskog Borca Zorić, koji je u Kupu Srbije dao tri gola i izbacio Zvezdu iz takmičenja - priseća se Gaćinović.


Albanski premijer "otuširao" Srbe u sred Beograda - KIGO.hr | KIGO.hr\nAlbanski premijer “otuširao” Srbe u sred Beograda\nObjavljeno 10.11.2014 - Vijesti\nSrbijanski premijer Aleksandar Vučić ocijenio je provokacijom spominjanje “neovisnog Kosova” na zajedničkoj tiskovnoj konferenciji s albanskim premijerom Edijem Ramom i istaknuo kako neće nikom dopustiti da “ponižava Srbiju u Beogradu”, zamjerivši svom gostu što je u obraćanju novinarima za Kosovo rekao da je to “gotova stvar” i da je “ono neovisno”. Ramom je očigledno prvi premijer koji je usred Beograda javno kazao što misli o autističnom političkom stavu Srbije o novoj državi – Kosovo.\nAlbanski premijer Edi Rama, koji je danas stigao u odgađani posjet Srbiji, izjavio je na zajedničkoj tiskovnoj konferenciji s Vučićem kako je Kosovo neovisna država i da je to realnost koju treba prihvatiti. Možemo govoriti o različitim pristupima ali ne mislim da bi nas bilo što trebalo spriječiti da kažemo istinu, rekao je potpuno logično Rama na konferenciji poslije razgovora u četiri oka sa srbijanskim premijerom.\nŽao mi je što je Rama iskoristio ovu priliku da govori o temi o kojoj se nismo dogovorili, ali moja je obveza ne dopustiti da Srbiju itko ponižava, rekao je Vučić reagirajući na izjavu albanskog premijera koju je nazvao provokacijom. Dodao je da ne zna kakve veze ima albanski premijer s Kosovom te istaknuo da je on želio razgovarati o budućnosti, a ne o prošlosti. Srbijanski premijer misli da će iskrivljenom sadašnjošću i neprihvaćanjem poraza Srbije zbog politike u devedesetima budućnost biti svjetlija i bolja što je nonsens.\nUzvraćajući na riječi srbijanskog kolege, albanski premijer je ponovio da je neovisno Kosovo realnost koju treba prihvatiti i da je velik broj zemalja to već učinio.\nKonferenciju za novinare izravno je prenosila RTV Srbije, ali u tv prijenosu nije bio osiguran prijevod s albanskog jezika.\nRama je prijepodne doputovao u Beograd gdje se, nakon dočeka ispred Palače Srbija, sastao s Vučićem, a razgovor je trajao duže nego što je predviđeno protokolom.\nPrva službena ocjena susreta je da se Srbija i Albanija nalaze na “novom početku” jer se prvi put poslije 68 godina sastaju dvojica najviših dužnosnika dvije države, a izaslanstva dviju država potpisala su niz sporazuma.


Banjalučka pivara osniva firmu u Srbiji – Biznis.ba\nNaslovnaKompanijeBanjalučka pivara osniva firmu u Srbiji\nobjavljeno 11. feb 2020. u 12:06\nBanjalučka pivara se širi, a dokaz te tvrdnje je i odluka kompanije da otvori preduzeće u Republici Srbiji.\nSkupština Banjalučke pivare a.d. Banja Luka na svojoj posljednjoj sjedinici 10 februara donijela je odluku o osnivanju kompanije u Srbiji. Skupština je dala direktoru saglasnost da osnuje društvo za distibuciju i promet u formi d.o.o. sa sjedištem u Beogradu, prenosi Klix.\nNovoosnovano preduzeće će se prvenstveno baviti distribucijom i prodajom proizvoda iz proizvodnog asortimana svog osnivača, Banjalučke pivare, na teritoriji Republike Srbije u skladu sa važećim zakonskim propisima te zemlje.\nTačno poslovno ime novog poslovnog subjekta još nije objavljeno, a bit će precizirano kroz postupak rezervacije pred Agencijom za privredne registre Republike Srbije.


Vučić obavestio Lija o opasnosti stvaranja vojske Kosova - Info 24\nPredsednik Srbije Aleksandar Vučić obavestio je ambasadora Kine Li Mančanga u Beogradu kakvu opasnost nosi najava formiranja vojske tzv. Kosova 14. decembra i zamolio ga da, kao prijatelj Srbije, redovno izveštava kinesko rukovodstvo o razvoju situacije na Kosovu i Metohiji, saopšteno je iz Vučićevog kabineta.\n„Potpuno je jasno da najava formiranja vojske i insistiranje na taksama od 100 odsto na robu iz centralne Srbije imaju za cilj proterivanje srpskog naroda sa Kosova i Metohije, jer mu onemogućavaju opstanak“, rekao je predsednik Vučić.\n„Za Kinu je Kosovo i Metohija sastavni deo Srbije i ostajemo privrženi poštovanju njenog teritorijalnog integriteta i suvereniteta“, naglasio je Li Mančang.\nTags: aleksandar vucic, info24, Obavestio Lija, portal www.info24.rs, Stvaranje Kosovske vojske